text:
“Sakadang Kuyaaa!” Sakadang Monyét gegeroan bari nangtung dina batu lémpar paranti moyan Sakadang Kuya. Sorana dialeu-aleu.
“Kuk!” aya anu némbalan di handap.
Sakadang Monyét luak-lieuk euweuh sasaha.
“Sakadang Kuyaaa!”
“Kuk!” aya anu némbalan deui.
Sakadang Monyét culang-cileung, angger euweuh sasaha. Pok deui ngageroan.
“Sakadang Kuyaaa!”
“Kuk!”
Barang kadéngé sora “kuk”, jempol sukuna utek-utekan. Disangkana anu némbalan téh jempol suku manéhna sorangan.
“Geuning manéh anu némbalan téh! Manéh ngaheureuykeun ka uing?” ceuk Sakadang Monyét ambek kana jempol sukuna. “Dipékprék sia ku aing!”
Sakadang Monyét nyokot batu sagedé peureup, tuluy dipékprékkeun kana jempol sukuna. Atuh Sakadang Monyét téh jéjéréwétan nyerieun indung suku.
Gék Sakadang Monyét diuk dina batu bari ngusapan jempol sukuna anu rada ngabareuhan. Keur kitu, kurumuy Sakadang Kuya datang tina handapeun batu.
“Euleuh-euleuh, Sakadang Monyét. Ka mana baé atuh, meni kakara katingali?” ceuk Sakadang Kuya bari nyampeurkeun ka Sakadang Monyét.
“Nyaéta uing téh geus ulin ngurilingan leuweung di dieu, sugan aya hakaneun anu ngeunah,” témbal Sakadang Monyét.
“Manggih henteu?”
“Manggih. Cabé meni bareureum téh.”
“Cabé nya? Kabeneran atuh, puguh asa geus lila uing téh henteu ngadahar cabé. Di mana nu aya tangkal cabé téh?” Sakadang Kuya panasaran.
“Di kebon Pa Tani. Lamun Sakadang Kuya hayang, hayu urang ngala, da uing gé hayang.”
“Ah, embung di kebon Pa Tani mah. Sieun ku Pa Tani. Komo Sakadang Monyét mah sok gandéng ari baranghakan téh.”
“Moal, moal gandéng! Urang di sisina wé ngalana ogé, ulah ka tengah. Apan kebon Pa Tani téh lega.”
“Embung ah, sieun!”
“Sumpah, uing mah moal gandéng. Jeung lamun kapanggih ku Pa Tani, urang lumpat, engké Sakadang Kuya digandong ku uing!” ceuk Sakadang Monyét ngayakinkeun Sakadang Kuya.
“Nyaan ieu téh?”
“Sumpah, piraku uing ngabohong ka kolot!”
“Hayu atuh ari kitu mah!”
Bring atuh Sakadang Kuya jeung Sakadang Monyét indit ka kebon Pa Tani.
Barang tepi ka kebon Pa Tani, enya baé katémbong tangkal cabé sakebonan, cabéna geus bareureum deuih.
Jleng Sakadang Monyét ngaluncatan pager, ari Sakadang Kuya moncor kana sela-sela pager anu carang. Geus kitu mah, der baé duanana ngahakanan cabé, meni ngaweswes. Sareuhah ladaeun, komo Sakadang Kuya mah tangka cirambay bakating ku lada. Tapi terus baé ngahakanan cabé. Lada ogé lada ngeunah cenah. Kawantu kahakanan anu langka keur maranéhna mah cabé téh.
Keur kitu, ana gorowok téh Sakadang Monyét ngagorowok, “Seuhah lata-lata,” cenah. Maksudna mah ‘seuhah lada-lada’.
“Ssst, ulah gandéng atuh, bisi kadéngéeun ku Pa Tani!” Sakadang Kuya nyaram. Tapi Sakadang Monyét teu beunang dicaram, angger baé gogorowokan.
“Seuhah lata-lata! Seuhah lata-lata!”
Harita Pa Tani keur ngareureuhkeun capé di saung. Barang ngadéngé anu gandéng di tungtung kalér kebonna, tibuburanjat hudang. Moal salah, ceuk pikirna, aya anu ngaganggu kana pepelakanana, Ngarawél pangilang, awi sadeupa, tuluy ngagidig ka lebah anu gandéng téa.
Katénjoeun ku manéhna aya monyét keur ngaweswes ngahakanan cabé.
“Tah, beunang siah anu sok malingan cabé aing téh!” ceuk Pa Tani bari ngudag Sakadang Monyét. Sakadang Monyét lumpat. Diténggor ku pangilang, teu beunang. Térékél Sakadang Monyét naék kana tangkal asem, terus diuk dina dahan pangluhurna. Ari Sakadang Kuya mah teu bisaeun lumpat, nyumput kana dapuran cau.
Pa Tani nyampeurkeun ka lebah tangkal cabé anu diranjah ku Sakadang Monyét jeung Sakadang Kuya. Ari datang, bréh katénjo Sakadang Kuya keur nyumput dina dapuran cau. Nyumputna teu buni. Kalah ka huluna wé anu ngelok téh, ari awakna teu dibunian. Atuh puguh babari kapanggihna ku Pa Tani.
“Ieu geuning hiji deui anu sok ngaranjah kebon aing téh!” ceuk Pa Tani bari néwak Sakadang Kuya. Sakadang Kuya ditalian, tuluy dibawa ka saung.
Sakadang Monyét nénjokeun Sakadang Kuya anu dibawa ku Pa Tani. Haténa mah seuri. “Puas siah, bongan sok hayang meunang sorangan!” ceuk Sakadang Monyét dina jero haténa. Manéhna ngarasa bungah, pédah geus bisa males kanyeri haténa basa ngala nangka jeung cau téa. Sakadang Kuya dibawa ku Pa Tani ka imahna.
“Ambu, Ambu, ka dieu geura!” ceuk Pa Tani ka pamajikananana.
“Aya naon bapana, meni siga nu dines pisan?”
“Ieu geura tempo, uing meunang kuya!” ceuk Pa Tani.
Ambu Tani norojol.
“Euleuh-euleuh, enya baé mani gedé kitu! Kuya ti mana bapana?”
“Ti kebon. Kapanggih keur ngaweswes wé ngahakanan cabé. Ieu tayohna mah anu sok malingan cabé téh!”
“Ieu téh rék dikumahakeun?”
“Urang peuncit wé, isukan. Urang asakan, moal teu gajih geura kuya sagedé kieu mah. Ayeuna mah kurungan baé heula ku ranggap. Kadé bisi leupas!”
Kuya dikurungan ku ranggap, luhurna dibeungbeuratan ku batu, bisa ngencar cenah.
“Atuh meureun kudu meuli samarana ka pasar ari rék dipeuncit mah,” ceuk Ambu Tani.
“Enya, jung ka pasar meuli samarana meungpeung beurang kénéh. Ajakan baé Si Nyai,” ceuk Pa Tani. “Uing gé arék ka Ki Kerta heula sakeudeung, balikna engké meureun bada magrib.”
Teu lila Ambu Tani jeung anakna anu awéwé indit ka pasar. Bada asar Pa Tani kaluar ti imahna, arék ka imah Ki Kerta.


c: text/html

text:
Dwi Bahasa
Dwi Bahasa atawa Dwibasa, disebut ogé Bilingualism atawa multilingualism nyaéta fénoména kabasaan anu ilahar di saban nagara sakuliah dunya. Copélna, nepi ka kiwari 50-70 persén tina jumlah manusa di sakuliah dunya kaasup masarakat bilingual, anu ngagunakeun dua atawa leuwih basa dina komunikasi jeung papadana. Satadina, konsép dwi bahasa téh digunakeun sacara umum pikeun jalma nu ngawasa dua atawa leuwih tina basa. Kadieunakeun, éta konsép téh diheureutan. Ukuran masarakat dwi bahasa lain ditilik tina kamampuh linguistikna sacara pribadi kana basa waé, tapi leuwih jauhna ningali pamakéan (jihat pragmatis) masarakat kana éta basa. Tegesna, anu ngawasa sababaraha basa, tacan tangtu disebut dwi bahasa saupama dina kahirupan sapopoéna masih ngagunakeun hiji basa. Urang Sunda kaasup kana masarakat dwi bahasa, alatan dina hirup kumbuhna teu bisa ngaleupaskeun dirina tina basa Indonésia minangka basa resmi nagara.

robotstxt: allowed

filter: keep


text:
Tradisi tilawatan
Tradisi tilawatan nyaéta tradisi nu aya di masarakat désa Cikeléng, kacamatan Japara, kabupatén Kuningan miboga tradisi karuhun anu teu meunang dirempak.[1] Tradisi anu geus turun-tumurun éta lamun dirempak bakal nimbulkeun mamala.[1] Boh keur calon pangantén boh keur budak anu dikhitan (sunatan).[1] Tradisi anu masih hirup jeung aya ti baheula éta, salila genep bulan teu meunang ngalaksanakeun hajatan.[1] Numutkeun tokoh désa Cikeléng (Kasnu, 70 taun), éta tradisi dina taun 2000 ieu di mimitian dina bulan Mei ka hareupna waktuna ‘usum hajatan’.[1] Sedengkeun genep bulan ka tukang teu meunang ngayakeun hajatan.[1] Keur saterusna, dina nangtukeun waktu iraha tradisi éta dilaksanakeun, ceuk kadés Cikeléng (Dulhalim) biasana dalakukeun tradisi anu disebut ‘Tilawatan Desa’, nyaéta tradisi sukuran ka Allah SWT sanggeus masarakat désa Cikeléng ngalaksanakeun panén di sawahna séwang-séwangan.[1]
Di sagigireun éta, ngirim sapotong du’a ka karuhun anu geus aya di alam baqa, supaya salawasna meunang ampunan ti tina rido-Na.[1] Acara ‘Tilawatan Desa’ dilaksanakeun di komplék makam kramat Buyut Cikeléng anu dimimitian ku meuncit munding.[1] Tradisi sarupa ieu saenyana geus dimulai dina taun 1938.[1] Ti baheula, sato nu dikorbankeun téh munding, masarakat satempat ngaku yén teu resep miara sapi. VIwal ti sato piaraan saperti hayam, embé, jeung munding.[1] Alasanna, munding mah mangpaatna loba keur mantuan patani, nyaéta nyambut sawah.[1] Numutkeun Dulhalim, satacan ‘Tilawatan’ dimulai, ditandaan ku musawarah mupakat masarakat, utamana soal waragad.[1] Sanggeus biaya éta kumpul karek tradisi tilawatan bisa dilaksanakeun.[1]
Unggal jalma ditangtukeun biasana Rp 5.000.[1] Anggaran éta dibeulikeun munding sarta lamun aya leuwih dimangpaatkeun keur biaya miara makam kramat Buyut Cikeléng.[1] Samentara éta, komplék makam kramat anu biasana réhé, nalika lumangsungna acara tilawatan ngadadak jadi ramé, pinuh ku warga.[1] Maranéhanana ti isuk kénéh padamiluan acara jiarah ka makam.[1] Maranèhanana ngadua anu dipingpin ku Kiai désa.[1] Sangges jiarah dilanjutkeun ku acara meuncit munding disaksian ku masarakat.[1]


text:
Kacaritakeun di hiji leuweung ganggong simagongong, aya bagong keur anakan. Eta bagong teh keur huleng jentul wae bangun ngemu kabingung. Pangna kitu lantaran poe eta manehna kudu nedunan jangji ka Sakadang Maung, nyaeta masrahkeun anakna.
Hiji waktu manehna kungsi dikerekeb ku Sakadang Maung. Harita Sakadang Bagong ceurik. “Sing karunya bae ka kuring, Sakadang Maung! Kuring teh geus kolot, dagingna oge tangtu nya liat nya kelang. Kieu bae, engke lamun anak kuring geus lahir, ku kuring rek dibikeun ka andika. Tangtu dagingna empuk tur pelem.”
Ngadenge caritaan Sakadang Bagong kitu, Sakadang maung teh teu tulus ngerekeb. Hiji waktu manehna rek datang deui, nagih jangji.
Nya harita, waktu Sakadang Bagong geus anakan, manehna kudu nyumponan jangjina. Tapi piraku aing rek tega mikeun anak ka Sakadang Maung? Kumaha akalna sangkan anak aing teu tulus dihakan? Sakadang Bagong terus uleng mikir, neangan piakaleun.
Keur kitu aya Sakadang Peucang nyampeurkeun.
“Ku naon andika bet kawas nu keur bingung kacida, Sakadang Bagong?” Sakadang Peucang nanya. Gorolang Sakadang Bagong nyaritakeun ku naon pangna manehna baluweng poek pipikiran.
Sakadang Peucang ngahuleng sakedapan. Teu lila pok nyarita: “Euh gampang atuh ari kitu mah. Andika ulah hariwang, keun kumaha kuring bae. Urang neangan akal sangkan anak Ki Silah salamet tina panandasa Sakadang Maung. Dagoan heula di dieu, kuring rek neangan Sakadang Landak!”
Sakadang Peucang ngaleos. Teu lila oge geus ngurunyung deui dibarengan ku Sakadang Landak. Manehna terus ngajak indit ka hiji guha.
Tepi ka guha nu dituju, sakadang Peucang metakeun akalna. Sakadang Landak kudu asup ka jero guha, ngaringkuk di nu rada poek. Buluna anu kawas cucuk teh kudu dipuridingkeun. Sakadang Bagong kudu cicing di lawang guha, ngabageakeun Sakadang Maung lamun engke ngurunyung. Ari manehna kadua anak Sakadang Bagong rek nyarumput di nu buni.
Teu lila Sakadang Maung geus rentang-rentang datang. Ti kajauhan oge geus ngagerem, nyingsieunan Sakadang Bagong. “Mana anak sampean teh, Sakadang Bagong?” cek Sakadang Maung bari jungang-jengong.
Sakadang Bagong antare nembalan: “Tuh, di jero guha. Tah geuning katenjo ti dieu oge, ngaringkuk di juru. Pek ayeuna kuring masrahkeun, nedunan jangji ka andika. Didaharna ulah dilila-lila, teureuy bae sakaligus, sing ulah kadenge ceurikna. Jig geura sampeurkeun, kuring rek indit heula, teu kaduga nenjona.”
Sakadang Maung nenjo rarat-reret ka jero guha. Enya bae katenjoeun aya nu ngaringkuk di juru. Awahing ku atoh bari teu kuat hayang geura ngerekeb, gabrug bae nu ngaringkuk teh dirontok, disamualkeun. Puguh bae cucuk landak teh rungseb manggang sungutna. Sakadang Maung gegerungan, sungutna baloboran getih. Diutah-utah oge landak teh teu daekeun kaluar, da cucukna naranceb pageuh pisan. Antukna Sakadang Maung teh paeh. Sakadang Landak ngurumuy kaluar tina sungutna.
Sakadang Bagong kacida bungaheunana. Anakna salamet. Manehna nganuhunkeun pisan ka Sakadang Peucang anu geus mere pitulung ka dirina. Kitu deui ku Sakadang Landak oge manehna kahutangan budi.
Sakadang Peucang jeung Sakadang Landak tuluy arindit deui ninggalkeun Sakadang Bagong.


text:
Ku EEP HIDAYAT
Da ari Abah mah, pun bapa,
“Bejakeun ka Si Asep, ulah sok ulin wae. Maenya balik sakola wayah kieu!” sauma. Harita kuring SMP keneh. Basa Abah nyarios ka Emih teh kuring ngabanding gedengeunana.
Kilang kitu, abah teh ageung pisan wibawana payuneun palaputrana mah. Eta we, mun aya diantara kuring sadudulur nyieun kasalahan, nu pangdipikasieun ku sarerea teh dibenduan ku Abah. Padahal sarerea ge can aya nu ngalaman diseuseukan ku Abah.
Inget we, hiji mangsa mah memeh asup sakola kuring ngojay
Kacida lobana kalakuan kuring nu ngaripukeun ka Abah sareng ka Emih. Kapan kuring mah kungsi kajugak ku gagajahan nepi ka dioperasi leungeun katuhu ge kungsi potong dua kali, ku nalaktak-nalaktakna. Komo labuh tina motormah, geus teu kaitung. Basa kuring tikusruk tina motor, abah ukur nyarios kieu, “Matak ge ari tumpak motor sik ati-ati, ulah ngebut,” cenah. Peun weh.
Sainget kuring, abah teh
Ari Emih, bet sabalikna ti Abah. Cawehwer saban geureuh. Mun hudang kabeurangan teh, langsung ngagerewek, “Geura hudang! Solat kaituh! Hayang ka Naraka!” cenah.
Emih mah sasauran kitu teh jiga nu taya kabosen. Satutasna kuring laki-rabi ge, mun uningaeun teu solat, sok tuluy ngagebes.”Ari maneh Asep, ngedul pisan kana solat teh! Keur naon duk cinukul neangan duit maraban anak pamajikan tapi cul kana ibadah. Euwuh hartina!” cenah.
Basa putuna ti kuring lahir. Abah katarajang darah tinggi nu cenah nyaliara kana jajantung. Sabelas bulan diganggayong kasakit, antuk na Abah kasoran. Dipundut Ku Nu Kagungan basa nuju dirawat di rumah sakit. Harita kuring teu nungkulan. Aya amanatna nu didugikeun ku Emih. Saurna, kuring kudu jadi pagawe negri.
Cenah basa di rumah sakit teh ngan wungkul nyarioskeun kuring. Pangpangna mah kabedegongan kuring pedah aktip di partey pulitik anu teu sapagodos jeung pamarentahan Orde Baru. Harita kuring sababaraha kali dipanggil ku aparat. Estuning matak ngaruntagkeun manah Abah sareng Emih wungkul. Najan kitu, bubuhan ka putra meureun, dina pemilu nu pamungkas kanggo Abah, anjeunna teu wudu nyolok gambar partey kuring. Kitu deui emih. Malah emih mah make jeung sok ngiring ngilungan sagala rupa. Majar teh, Alhamdullilah Si Asep mah ti parteyna meunang gaji nu lumayan. Mun ngobrol jeung tatangga eta teh. Buruk-buruk papan jati, ka putra mah jigana teh teu weleh nyaah najan sakumaha basangkalna ge.
Tangtu wae kuring sedih, kabina-bina malah. Nepi ka ragrag cipanon.
Jasa-jasa Abah salila ngadengekeun kuring, ngadadak tingjungkiring dina kongkolak panon. Kuring ngarasa, sanajan sakabeh banda ditamplokeun atawa salaksa du’a dikirimkeun sangkan Abah kenging pangampura ti Nu Maha Kawasa, asana moal saimbang jeung jasa Abah.
Sadikantunkeunana ku Abah, Emih kaciri leungiteunana teh. Emih teh tangtos leugiteun ku batur pakumaha, lian ti leungiteun ku anu ngabayuan teh. Harita Emih tuluy dadangan, keur nalang-nalang waragad sapopoe. Kituna teh jigana lain pedah melang ku beuteung sorangan, tapi pangpangnamah ku kuring. Harita kuring can boga cabak nu matuh. Hirup can dumuk jeung aturan. Baju asal rap, buuk gondrong tara ngambeu sisir, mun geus kaluar ti imah
Remen kuring manggihan Emih ngembeng cisoca. Komo mun ningali si cikal, anak kuring, anu keur meumeujeuhna samar kahayang heug
“Emih mah mun ningal budak maneh,… lah kahayangmah gede. Mun kaduga mah hayang bisa mere siga batur. Tapi da kumaha geunging Emih maneh mah teu bisa nanaon,” cenah. Soantenna dareuda.
Mun geus kitu teh biwir sok ngadadak ada dikonci. Teu bisa nyarita sanajan hate mah ngocoblak salaksa basa. Teu kuat nahan rasa. Biasana kuring sok tuluy lunya, ngabeberah rasa, nuturkeun indung suku ka mana leosna.
Ku pantengna du’a indung, kuring bisa mukakeun lawang kahirupan. Lalakon diri pinanggih jeung harepan indung. Tina aktivis partey nu teu puguh tuturkeuneun kulawarga, kuring pinanggih jeung kasab nu loyog jeung hate. Emih kacida gumbirana basa uningaeun putra bungsuna nu teu weleh jadi kembang kahariwang teh, pinareungan kekolomkeun ka golongan jalma jeneng. Kabingah Emih lain pedah ngahareupkeun pamulang tarima ti nu jadi anak, tapi gegedena mah pedah kuring geus bisa ngabayuan kulawarga tina ladang kesang sorangan.
Naha Emih nyuhunkeun sakecret dunya? Saperak ge henteu. Pokna ge, “Emih mah moal menta dunya barana ngan rek mihape nu sarupa, kade ulah poho kana temah wadi. Sing inget isuk jaganing geto maneh rek mulang ka kalanggengan. Nu poko, ulah poho kana ibadah. Taya hartina dudunya
Ceuk sareatmah Emih teh tos teu kedah tihothat milari pakasaban, kawantu kuring geus kasebut nyeunghap. Tapi da indung anu taya tungtung kahemanna, indung nu hamo laas kanyaahna, indung nu moal beakeun kanyaahna, indung nu lain ngan saukur mikiran kuring. Tapi oge lanceuk-lanceuk jeung alo kuring anu hirupna jauh keneh tina walagri mun disawang tina jihad ekonomi mah.
Indung… indung …nu ngandung
mirosea pinuh kaheman
bodas nyacas kanyaahna
indung…indung…nu wungkul ripuh
diriripuh anak sapanjang lalakon umur
nu ridho teu dihayap anak
nu angger heman najan ditambelarkeun
dina hate indung,
anak bagja pinuh kasuka, entong keur indung
anak gumbira pinuh kabagja, entong keur indung.
“Mani anteng kitu euy, keur naon?” Nano batur sakantor kuring ngagebah lamunan.
“Puisi cinta… piraku puisi cinta aya kecap indungan?” cekeng teh
“Aya naon yeuh, mani barungah kitu?” Si Diuh ngelol tina panto, tuluy nyampeurkeun.
“Ieu, nu keur diajar jadi panyajak. Mani huleng-jentul ti isuk, kakara meunang dua rengkol,” Nano nu nembalan teh.
“Teuing ku Naon ti kamari ngan inget wae ka Emih. Ka Abah deuih ketah. Padahal Abah mah tos lami ngantunkeunana…” cekeng teh ngabela diri, pedah Si Diuh melongna jiga nu nempo mahluk aneh.
“Teu damang Emihna?” Nano jiga nu ngadak-ngadak milu prihatin.
“Henteu. Mun teu damang mah aya nu ngabejaan atuh,” kuring gideug.
“Perbawa tos lebaran meureun. Biasa sok rus-ras kana dosa,” Bah Idrus nu kakra datang tuluy ngengklokan bae.
“Enya jigana Bah. Biasa sentimentil anak nu geus ditinggalkeun ku kolotna. Untung we kolot kuring mah lengkep keneh,” Si Diuh diuk
“Ari eta kaset naon, Bah?” cengkeh teh
“ Ah, kaset Cianjuran. Moal resep Pa Asep mah…”
“Saur saha? Resep abdige. Komo jaman aya Abah mah, sok nyetel Cianjuran bae di imah teh ..” tembal teh rikat.
“Sugan teh kana Iwan Fals wungkul. Sok atuh urang setel ari resep mah. Kabeneran aya lagu kanyaah kolot. Ngenaheun geura,” Bah idrus muru tip na luhur bupet di juru. Teu lila rohangan nu kaitung lega teh geus pinuh ku sora tembang Cianjuran.
Pek tamplokeun kanyaah ka indung bapa
Meungpeung masih keneh jisimna juntrung
Mun indung geus ditulis di padung
Mun bapa geus taya raga badagna
Kaduhung teu manggih tungtung
Cimata teubis mayar tunggara
Kanyaah ka indung ulah ditunda engke
Mulang kaasih ka bapa entong talangke
Taya nu weruh iraha indung dipundut
Moal aya beja iraha bapa rek mulang
Regepkeun sing pageuh hate
Larapkeun sing hade-hade
…………
Sora telepon ngadenger gigireun, megatkeun kanimatan ngaleyepan eusining tembang. Nano rikat ngangkat telepon, sedeng Si Abah geuwat ngarongkong kana tip.
“Ulah dipareuman, alitan we,” kuring geuwat ngahuit.
“Kanggo Bapa Asep, telepon ti bumi…
“Nano ngasongkeun telepon
“Aya naon?” cekeng teh ka pamajikan ti tungtung ditu.
Sora nu ngingsreuk, ditungtung ku sora nu pegat-pegat.
Sajongjonan kuring ukur bisa ngahuleng. Gagang telepon nu nepel kana ceuli, karasa tiis cambewek. Tapi sora nu ngamalir ti jerona, lir gumuruhna caah dengdeng nu ngaruntagkeun angen-angen. Tetenjoan asa nadadak ranyay. Karasa aya nu ngadudut jajantung, geus kitu jeroeun dada simpe. Simpe anu parat kana hate. Hawar-hawar jentreng kacapi nyaliara saurat-urat… kanyaah ka indung ulah ditunda engke, mulang kaasih ka bapa entong talangke…
Ras kana pesenan Emih nu can kacumponan. Memeh lebaran pokna mah. Palay sarung nu jiga nu dipake ku tatangga. Sarung Jawa. Ku kuring teu dibaekeun. Geuwat pesen ka Si Emas, babaturan kantor, nu harita rek mulang ka Jawa. Teu kagok, pesen teh tujuh sakalian.
“Pa, aya naon Pa?” karasa Si Diuh ngageubig-geubig awak.
“Ku naon Euy?” sora Nano siga nu hariwangeun pisan. Sora tembang Cianjuran geus leungit sapisan.
Kuring neuteup nu tiluan. Maranehna keur marelong mani anteb siga nu nungguan engabna biwir kuring.
“Ari Si Emas geus datang?” pok teh.
Nano kaciri anu ngarenghap.
“Sugan teh aya naon. Encan, cenah mah rek minggu hareup,” tambalna.
Awak karasa beuki lungse. Aya nu merebey maseuhan pipi. Biwir ngagarencem lalaunan, “innalillahi wainna ilahi rojiun…”
“Saha? Si Emas?” Nano molohok.
“Emih …”
Nu tiluan ngadadak jadi arca. Ngajengjen teu ngiceup-ngiceup.***
Ditunjal tina http://www.bupatieephidayat.com


text:
Joko Widodo Présidén dirombak kabinét-Na, ngalereskeun
ékonomi Indonésia runtuh
Jakarta - BBC - Joko Widodo Présidén swore dina genep
mentri anyar dina reshuffle kabinét di Istana Negara, Jakarta, Rebo (12/08).
Nu mentri nya disumpah, kaasup Kepala Staf tina Présidén
Luhut Binsar Pandjaitan nu ngagantikeun Menteri Koordinasi pikeun Pulitik jeung
Purdijatno Edhy Tedjo Nasution minangka Menteri pikeun Perekonomian nu diganti
Djalil.
Rizal Ramli mangka jadi Menteri Koordinasi maritim
ngaganti Indroyono Susilo.
pelantikan genep mentri
Thomas Lembong, urut pajabat Badan Restructuring Bank
Indonesia (Ibra), dilayanan salaku Sekretaris Dagang ngaganti Rachmat Gobel.
Pramono Anung, PDI-P elite pulitik, ngaganti Andi
Widjajanto salaku Sekretaris Kabinet.
Djalil, anu saméméhna dilayanan minangka Menteri pikeun
Perekonomian, disumpah minangka Menteri National Development Planning / Kepala
Bappenas ngaganti Andrinof Chaniago.
Isu reshuffle kabinét sumebar di bulan anyar jeung beuki
strengthened Amid rupiah weakening.
Nu mentri anyar
Menteri anyar congratulated sanggeus pelantikan-Na.
Dina hiji wawancara jeung TVOne, Luhut ceuk salah sahiji
prioritas téh nya éta dulur di mentri nu "boga basa sarua ambéh euweuh
pernyataan téh béda."
Pamungkas Januari, Mentri Koordinasi urut keur Pulitik
Tedjo Edhy Purdijatno kana paguneman media sosial sanggeus nelepon ngarojong
KPK éradikasi Korupsi (KPK) salaku "jalma nu teu jelas."
Dinamika Ékonomi
Sekretaris Nagara, Pratikno, ceuk reshuffle ieu dibawa
Présidén Joko Widodo sanggeus hiji evaluasi leuwih sababaraha bulan jeung
tinimbangan dinamika ekonomi jeung akselerasi karya kabinét.
"Jadi présidén saw kudu pikeun tanaga katuhu sarta
saluyu jeung kaperluan," cenahna.
Présidén, saterusna Praktino, hayang peemerintahan
éféktif, efisien, langkung mantap kuat, pindah gancang, jeung mangtaun
pangrojong wide ti pasar internasional.
Genep mentri nya disumpah:
Mentri Luhut Binsar Pandjaitan- Koordinasi pikeun Pulitik
Nasution - CMEA
Djalil - Menteri Perencanaan Pangwangunan Nasional /
Kepala Bappenas
Rizal Ramli - Menteri Koordinasi pikeun maritim
Thomas Lembong - Menteri Trade
Pramono Agung - Sekretaris Kabinet
Wacana atawa reshuffle kabinet reshuffle Amid kuat nilai
ragrag rupiah jeung "gerilya pulitik".
Diskusi kahareupna menteri geus robah ti saukur
ngomongkeun balik layar jadi paguneman kabuka, malah ti anggota kabinét jeung
politikus ogé DPR.
Sanajan kitu, sababaraha urang anu ngalirkeun ku di jalan
teu teuing ganggu.
"Enya, eta mah acuh, tapi boro-boro pamikiran
ngeunaan reshuffle, make ngan pawon half-paéh," ceuk Kholid, hiji supir
taxi motor anu mangkal di Tanah Abang.
Sejen ceuk supir taksi motor teu nuturkeun masalah ieu,
leuwih emphatically ngomong, "No, kuring mikir, keur kuring hirup penting
bisa ngagampangkeun wrote. Kaayaan ieu hésé dieu ayeuna."
Aya dua atawa tilu jelema, boh nu menteri atawa anu
ngajabat di istana presiden.
Masinton Pasaribu
Memang, kaayaan sigana cukup hésé pikeun warga biasa.
Harga soar dihareupeun Lebaran, rupiah nu rubuh, ékonomi
di tempat, tapi politisi ngawangkong utama di pamaréntahan, di parlemen jeung
di kantor partéy mangrupa reshuffle kabinét.
Nu paling outspoken ngeunaan ieu téh politisi PDIP,
kaasup Mentri Interior Tjahjo Kumolo, anu sakali ceuk Présidén Jokowi salaku
mentri partai nu digawé ogé.
Tjahjo ka wartawan, aya mentri anu dialungkeunana kecap
nu teu hormat présidén. Manéhna hinted nu menteri ieu teh nu hiji diperlukeun
pikeun diganti.
'Traitors'
Lolobana mentri salila pelantikan éta: koalisi bakal
dilegaan dina kabinet?
Dina Senayan, anggota DPR PDIP, Masinton Pasaribu satuju.
"Aya dua atawa tilu jelema, boh nu menteri atawa anu
ngajabat di istana presiden," ceuk urut aktivis mahasiswa.
"Maranéhanana mendegredasi presiden, vilifying
presiden, nelepon présidén teu ngarti nanaon. Maranéhanana ngaku jadi
panarjamah, tapi pagelaran anu teu professional. Maranéhanana geus nu urang
tingal salaku Brutus-Brutus."
Brutus ieu tokoh nu ngahianat dina carita Caligula kali
Romawi kuno.
Jeung Masinton saprak sawatara waktu ka tukang, nuntut nu
sacking sajumlah menteri jeung courtiers nya judged betraying PDIP, ku blocking
aksés ka Présidén Jokowi PDIP.
Hasilna, dina hiji leungeun, Présidén Jokowi bisa
disandera ku dua pihak utama dina KIH, PDIP jeung Nasdem, di sisi séjén kasusah
oge beunang pangrojong di parlemen.
Burhanuddin Muhtadi
PDI-P timbalan sekretaris umum, Ahmad Basarah komo
saterusna.
Pikeun media cenah, PDIP hayang dina hasil kabinét
reshuffle saterusna, ministerial posisi PDIP plus lima mentri deui, nepi ka 10
urang.
Loss dua kali
Ieu bahan perhatian observer pulitik lembaga Indikator
Pulitik Indonesia, Burhanuddin Muhtadi.
Nurutkeun manéhna, Présidén Jokowi, ku cara nyetél
koalisi langsing anu teu dikawasa parlemen, jadi teuing gumantung PDIP teh.
Kitu Anjeunna diusulkeun yén Présidén Kang kabinét reshuffle Jokowi make
moméntum pikeun ngalegaan dasarna pangrojong.
"Koalisi Présidén Jokowi sleek nyieun kasusah, sabab
ngandelkeun dina dukungan pulitik opat pihak Indonesia Great Koalisi, nu teu
dikawasa kabinét. Posisi tawar ngalawan PDIP Megawati jeung jadi leutik,"
ceuk Burhan.
"Hasilna, dina hiji leungeun, Présidén Jokowi bisa
disandera ku dua pihak utama dina KIH, PDIP jeung Nasdem, di sisi séjén kasusah
oge beunang pangrojong di parlemen".
Présidén, wakil présidén, jeung mentri: Sabaraha anggota
deui tina Kabinét Kerja salamet di komposisi ieu?
"Jokowi kudu ngamangpaatkeun kabinét reshuffle ieu
manggih mentri ti dua pihak dina Koalisi Merah Putih, ku kituna posisi tawar
Jokowi ngalawan PDIP Megawati jeung jadi luhur," kecap Burhanuddin.
Diakuan Burhanuddin Muhtadi, pamanggih ieu bisa jadi teu
saluyu jeung haté atawa rasa di masarakat, nu, nurutkeun survey euy hayang
menteri jeung menteri partai ngurangan professional dihasilkeun.
"Tapi Présidén Jokowi bisa neangan calon ministerial
anu boga kasang tukang professional ti partey."
"Jeung kaayaan ayeuna, Ngiring profésional lamun
underperforms, nu rugi Présidén dua kali:.. Kinerja goréng jeung ngarojong
kadua pikeun taya Lamun profésional partai, di pangrojong pulitik saeutikna
diteangan"
Jadi jauh, pihak ti koalisi Merah Putih nu lega touted
jadi kalibet dina hasil kabinét reshuffle anyar, nyaeta Amanat Partéi Nasional
jeung Partai Demokrasi.
Partéi Golkar oge loba dimaksud, tapi krisis
kapamingpinan pihak kang sakali identik jeung urut présidén Suharto, nyieun
prospek of kakabawa dina kabinet pohara leutik.


text:
Yuharno Uyuh ONod
'CAN LUNAS"
Dasar si Tebleng matak pigeuleuheun tatanggana. Unggal isuk pasti aya sora parabot dapur anu disarada jiga karya komposisi musik kontemporer di STSI; kayaning panci, piring peupeus pacampur jeung sora budak ceurik geus puguh sora si Tebleng nyebutan sasatoan anu garalak sarta narajis mah. Kadenge si Tebleng keur najongan parabot dapur deui. "Pek ku aing siah ditajongan geura.. golombrang najong baskom, ret kana kana piring, di tajong borolo.. gepre. Ret kana rantang, barang rek ditajong pamajikanana ngagorowok. "Ampun, omat Kang.. Rantang mah can lunas. Tembleng nanya deui bari siap rek najong. "Mana siah anu geus lalunasna...? Pamajikanana ngasongkeun bujur. "Tah ieu... Tebleng ngabalieur. "Embung eta mah siah, aing butuh keneh...


text:
Ali bin Abi Tolib
‘Alī bin Abī Tolib (Arab: علي بن أﺑﻲ طالب, Persia: علی پسر ابو طالب) (599 – 661) nyaéta salah saurang pemeluk Islam kahiji ogé kaluarga ti Nabi Muhammad.[1] Numutkeun Islam Sunni, anjeunna nyaéta Khalifah pamungkas tina Khulafaur Rasyidin.[1] Sedengkeun Syi'ah miboga pamadegan yén Ali téh nyaéta Imam sakaligus Khalifah mimiti anu dipilih ku Rasulullah Muhammad SAW.[1] Unikna sanajan Sunni teu ngaku konsép Imamah maranehna satuju nyebat Ali ku sebutan Imam, ahirna Ali jadi hiji-hijina Khalifah anu sakaligus Imam.[1] Ali nyaéta dulur ti Muhammad, jeung sabada nikah jeung Fatimah az-Zahra, anjeunna jadi minantu Muhammad.[1]
Biografi[édit | édit sumber]
Ali bin Abi Tolib bin Abdul Mutthalib, AL-Qurasy al-hasymi, salaku anak paman Rasulullah saw jeung minantu Rosul saw.[2] Anjeunna nyaéta salah saurang sahabat jeung tokoh anu dipikawanoh ku umat Islam, digumelarkeun dina taun ka-20 saacan kanabian.[2] Anjeunna milu dina sakabéh peperangan iwal perang tabuk, anjeunna salah sahiji kesatria anu dibéré bewara gumbira ku Nabi saw yén anjeunna bakal asup surga.[2] Ahli sajarah berpendapat yén kulit Ali warnana hideung sawo asak, boga jénggot nu kandel, awakna keker, rarayna kasép, rada pendék.[2] Anjeunna maot dipaéhan ku salah saurang khawarij nu ngaranna Ibnu Muljim.[2]


text:
I
Hurup I atawa i nyaéta hurup ke-9 dina alfabét Latin. Dina basa Inggris hurup ieu dibaca [aɪ]. I mangrupa lambang angka 1 (hiji) dina angka Romawi.
Daptar eusi
Sajarah[édit | édit sumber]
Dina rungkun basa Semit, hurup Yôdh meureun asalna ti hiji piktogram pikeun "lengan" sarta "leungeun", asalna ti hiéroglif sarupa anu mawa peunteun konsonan desis hulu kerongkongan bersuara (/ʕ/) dina basa Mesir, tapi dipindahkeun ka /j/ (kawas y dina kecap "ya") ku jalma-jalma Semit, alatan kecap Semit pikeun "lengan" dimimitian jeung sada éta. Hurup ieu ogé kaci dipaké pikeun sada vokal /i/, utamana dina kecap deungeun.
Urang Yunani narima hiji wangun yodh Fénisia ieu minangka hurup iota (I, ι) maranéhanana pikeun sada vokal /i/, kitu ogé dina alfabét Italik Kuna. Dina basa Latin (kawas dina basa Yunani Modérn), hurup ieu ogé dipaké pikeun sada konsonan /j/. Hurup J modérn mulanya mangrupa wangun variasi pikeun hurup ieu, sarta duanana bisa dipaké gunta-ganti pikeun vokal sarta konsonan, ku kituna pamustunganana dibédakeun dina abad ka-16.
Pamakéan[édit | édit sumber]
Dina sagala rupa basa, hurup I biasana melambangkan vokal hareup katutup takbulat (/i/). Dina mulanya dipaké pikeun sada konsonan hampiran wiati-wiati (simbol IPA: [j]; contona éjahan Latin Kuna pikeun Yésus: Iesus atawa Iesvs, alatan tiheula hurup J sarta U tacan tercipta), tapi saterusna sada /j/ dilambangkan ku hurup J sarta Y.
Dina basa Inggris modérn, I melambangkan sagala rupa sada béda, utamana diftong "panjang" /aɪ/ anu ngembang ti /iː/ basa Inggris Pertengahan sanggeus Peralihan Vokal Gegedéan dina abad ka-15, sarta ogé vokal "pondok" kabuka /ɪ/ kawas dina kecap bill. Titik dina luhur 'i' leutik kadangkala digeroan tittle.
Dina alfabét Turki, I bertitik sarta tanpa titik dianggap minangka hurup anu béda sarta duanana miboga wangun hurup badag (I, İ) sarta leutik (ı, i).
Sawatara jenis hurup Jerman kawas fraktur atawa schwabacher, anu teu terpakai deui saprak ahir Perang Dunya II, henteu ngabédakeun teuing wangun hurup badag I sarta J. Sipat anu sarua, hiji 'J' kalayan sérif di luhurna ngawangun tilda, kadangkala dipaké pikeun duanana, tapi hurup leutik i sarta j masih dibédakeun.
Hurup I dipaké ogé dina élmu pasti. I mangrupa simbol kimia pikeun Yodium (Iodium). Dina fisika, I nyaéta simbol arus listrik.


text:
Frékuénsi
-
Pikeun kagunaan séjén, tempo Frékuénsi (disambiguasi).
Frékuénsi nyaéta ukuran anu ngagambarkeun jumlah lumangsungna kajadian anu kaulang-ulang, bulak-balik, per unit waktu nu tangtu. Frékuénsi ogé didefinisikeun sabage laju parobahan fase gelombang sinusoidal.
Daptar eusi
Pangukuran[édit | édit sumber]
Keur ngitung frékuénsi sahiji kajadian, itung heula jumlah lumangsungna kajadian salila interval waktu nu ditangtukeun, terus bagi ku lilana interval waktu.
Dina sistem Internasional (SI), hasil pangukuran kasebut dinyatakeun dina unit hertz (Hz), ngaran anu dicokot tina ngaran ahli fisika Jerman Heinrich Rudolf Hertz. 1 Hz boga harti yén sahiji kajadian lumangsung sakali per detik, 2 Hz hartina lumangsung 2 kali per detik. Unit ieu asalna dingaranan puteran per detik, anu kadang-kadang masih digunakeun. Unit-unit lain anu digunakeun pikeun ngukur frékuénsi di antarana révolusi per menit (rpm) jeung radian per detik (rad/det). Laju detak jantung jeung tempo musik diukur maké unit beats (ketukan) per menit (BPM).
Métoda lain pikeun ngitung frékuénsi nyaéta ku cara ngukur waktu antara dua kajadian anu lumangsungna padeukeut (disebut periode) sarta ngitung frékuénsi f sabagé kabalikan tina periode:
di mana T nyaéta periode. Pangukuran anu leuwih taliti merlukeun siklus kajadian anu loba sarta ngitung rata-rata periodena.
Frékuénsi gelombang[édit | édit sumber]
Frékuénsi boga hubungan anu tibalik jeung konsép panjang gelombang. Frékuénsi f sarua jeung laju gelombang vdibagi ku panjang gelombang λ (lambda) tina éta gelombang:
Dina kasus husus, gelombang éléktromagnétik anu ngarambat ngaliwatan sahiji rohangan kosong, mangka v = c, di mana c mangrupa laju cahaya di rohangan hampa, sarta rumusna jadi:
Mangsa gelombang ngarambat ti hiji midiyeum ka midiyeum lianna, frékuénsina tetep sarua — ngan panjang gelombang jeung laju anu robah.
Salian ku efek Doppler, frekuensi henteu bisa dirobah ku proses fisis naon bae. Hal ieu beda jeung laju rambatan sarta panjang gelombang anu bisa dirorobah.


text:
Radio Komunitas
Radio komunitas nyaéta setasiun siaran radio anu dipiboga, dikokolakeun, dialpukahan sarta diadegkeun ku hiji komunitas. Palaksana siaran (kawas radio) komunitas disebut lembaga penyiaran komunitas.
Radio komunitas ogé mindeng disebut radio sosial, radio atikan, atawa radio alternatif. Intina, radio komunitas nyaéta "ti, ku, pikeun sarta ngeunaan komunitas".
Daptar eusi
Tumuwuhna di Indonésia[édit | édit sumber]
Radio komunitas di Indonésia mimiti mekar dina taun 2000. Radio komunitas mangrupa hasil tina réformasi pulitik taun 1998 anu ditandaan ku dibubarkeunana Departemén Penerangan minangka otoritas tunggal pangadali média nu jadi leungeun pamaréntah. Ayana radio komunitas di Indonésia beuki kuat sanggeus disahkeunana Undang-undang nomer 32 taun 2002 ngeunaan Siaran.
Ayeuna di Indonésia aya leuwih ti 300 radio komunitas. Radio-radio komunitas kasebut sumebar di sakumna wewengkon Indonésia anu sawaréh di antarana geus ngaorganisir diri dina oraganisasi Jaringan Radio Komunitas Indonésia (JRKI), Jaringan Independen Radio Komunitas (JIRAK CELEBES), sarta nu séjén-séjénna.
Jaringan Radio Komunitas Indonésia[édit | édit sumber]
Jaringan Radio Komunitas Indonésia (JRKI) dinyatakeun dina taun 2002. Dina jero organisasi JRKI aya jaringan radio komunitas wewengkon nyaéta JRK Sumatra Kulon, JRK Lampung, JRK Jabotabek, JRK Banten, JRK Jawa Kulon, JRK Jawa Tengah, JRK Yogyakarta, JRK Jawa Wétan, JRK Bali, JRK Lombok, JRK Sulawesi Kidul sarta Sulawesi Kulon, jeung JRK Papua.
Agénda utama JRKI nyaéta advokasi ka penyiaran komunitas di Indonésia pikeun nuju démokratisasi siaran.
Radio komunitas nepi ka ayeuna masih nyanghareupan masalah dina hal régulasi. Sanggeus meunang pangakuan dina UU Siaran taun 2002, régulasi anu aya di handapeunana kawas Aturan Pamaréntah anu ngawincik sual idin atawa frékuénsi masih tacan ngarojong mekarna radio komunitas.
Jaringan Radio Komunitas Banten[édit | édit sumber]
Jaringan Radio Komunitas Banten, ngabogaan anggota 22 Radio Komunitas anu sumebar di 7 wewengkon, nyaéta Kab/kota Tangerang, Kab/Kota Sérang, Cilegon, Lebak, sarta Pandéglang, anggota JRK Banten anu geus meunangkeun Rékomendasi Kapantesan ti KPID Banten, nyaéta:
- Pakumpulan Siaran Radio Komunitas Warga Walantaka Sérang Banten (Jaseng FM 107,7 MHz. http://jasengfm.blogspot.com)
- Pakumpulan Siaran Radio Komunitas Nonoman Balaraja Tangerang (R Bamba FM 107,7 MHz)
- Pakumpulan Siaran Radio Komunitas Sipitas Akademika IAIN SMH Banten(RDS FM 107,7 MHz)
- Pakumpulan Siaran Radio Komunitas MAN 1 Serang(SQS FM 107,8 MHz)
- Pakumpulan Siaran Radio Komunitas SMP 2 Cilegon(GST FM 107,7 MHz)
- Pakumpulan Siaran Radio Komunitas Mahasiswa FT Téknik Untirta Cilegon(Flash FM 107,9 MHz)
Jaringan Independen Radio Komunitas (JIRAK CELEBES)[édit | édit sumber]
JIRAK CELEBES ngalaksanakeun kongrés dina tanggal 28 Séptémber 2005. JIRAK CELEBES ngabogaan anggota 32 radio komunitas pikeun wewengkon Sulawesi kidul sarta Sulawesi Kulon. Ka-32 radio komunitas kasebut ngawakilan opat macem rakom, nyaéta rakom nu dumasar kana komunitas kawas masarakat adat, masarakat désa, sarta pamulung runtah. Macem kadua, radio komunitas nu dumasar kana jejer, contona aya jejer atikan, lingkungan, pangwangunan dayeuh, seni budaya sarta nonoman. Macem katilu, rakom nu dumasar kana hobi (karesep), mangrupa musik sarta motor. Pamungkas, rakom nu dumasar kana kampus.
Pikeun ngagampangkeun koordinasi sarta konsolidasi, ka-32 rakom éta ahirna dibagi jadi 7 wewengkon, nyaéta Wewengkon Makassar, Wewengkon Ajatappareng, Wewengkon Luter (Luwu Toraja sarta Enrekang), Wewengkon Bosowa, Wewengkon Tengah (Barru, Pangkep sarta Maros), Wewengkon Bulukumba, Sinjai, Salayar sarta Bantaeng, sarta Wewengkon Sulawesi Kulon.
Di tingkat lokal, Parkumpulan Wartawan Advokasi Lingkungan (JURNAL Celebes), sarta tingkat nasional babarengan jeung Yayasan TIFA Jakarta sarta COMBINE Resource Institution [1] (CRI) Yogyakarta cukup mindeng ngarojong sarta ngadorong diwangunna JIRAK CELEBES sarta pamekaran kapasitas nu nyadiakeun radio komunitas di Sulawesi Kidul sarta Sulawesi Kulon kasebut.
Diwilayah Jawa Wétan ogé nangtung Jaringan Radio Komunitas Jawa Wétan ( JRK Jatim) anu miboga kira-kira 450 anggota radio komunitas kaasup komunitas Madu FM Campurdarat Tulungagung, Madu FM Tanggunggunung ,Madu FM Trenggalék, sarta Madu FM basisir Prigi Trenggalék.
Peran sarta fungsi[édit | édit sumber]
Radio komunitas minangka salah sahiji bagian tina sistem siaran Indonésia prak-prakanana milu aub dina nepikeun informasi anu diperlukeun ku komunitasna, boh patali jeung aspirasi warga masarakat boh program-program anu dipigawé ku pamaréntah pikeun babarengan ngadongkar masalah sarta ngamekarkeun poténsi anu aya di lingkunganana. Ayana radio komunitas ogé salah sahijina nyaéta pikeun ngawujudna tata pamaréntahan anu alus kalawan dasar-dasar:
Hak asasi manusa[édit | édit sumber]
Yén kamerdikaan nepikeun pamadegan jeung ngabeunangkeun informasi ngaliwatan siaran ngarupakeun pawujudan tina hak asasi manusa dina kahirupan masarakat, bangsa sarta nagara, dilaksanakeun kalawan pinuh tanggung jawab, salaras sarta saimbang antara kabébasan jeung kasarua ngagunakeun hak antar unsur di Indonésia.
Kaadilan[édit | édit sumber]
Yén pikeun ngajaga integrasi nasional, kabinékaan masarakat sarta kalaksanakeunana otonomi daérah mangka perlu dijieun sistem siaran nasional anu ngajamin ngawijudna tatanan sistem siaran anu adil, walatra sarta saimbang guna ngawujudkeun kaadilan sosial pikeun sakumna rahayat Indonésia.
Ngokolakeun, ngabagi sarta maké spéktrum frékuénsi radio kudu tetep dumasar kana asas kaadilan pikeun kabéh lambaga siaran sarta pamangpaatanana dipaké pikeun kamakmuran balaréa sajembar-jembarna, sahingga kabiruyungan diversity of ownership sarta diversity of content dina dunya siaran.
Informasi[édit | édit sumber]
Yén lambaga siaran (radio) mangrupa média informasi sarta komunikasi anu miboga peran penting pikeun sumebarna informasi anu saimbang sarta satimpal di masarakat, ngabogaan kabébasan sarta tanggungjawab dina ngajalankeun fungsina minangka média informasi, atikan, hiburan, kadali sarta paraket sosial.


text:
1Ti dinya, simkuring ningal deui hiji malaikat anu gagah, turun ti sawarga. Eta malaikat teh diharudum ku mega; mastakana, dikukudung kuwung-kuwung; rarayna, gumebyar lir panonpoe; sampeanana, jeg pilar seuneu. 2Pananganana, nyepeng gulungan kitab leutik beunang muka. Sampeanana, nu katuhu napak ka laut, nu kenca napak ka darat. 3Eta malaikat ngagero handaruan, lir sada singa ngagaur, ditembalan ku tujuh guludug anu ngagulugur. 4Sanggeus jempe, ku simkuring rek dituliskeun; tapi kaburu aya anu ngagentraan ti sawarga, ungelna: “Eta picatur tujuh guludug ulah dituliskeun. Kudu dirasiahkeun!” 5Geus kitu, malaikat anu napak ka laut sarta napak ka darat tea, ngacungkeun panangan anu katuhu ka langit; 6tuluy ngucapkeun sumpah demi Allah Nu jumeneng, anu ngadamel langit sapuratina, bumi sapuratina, jeung laut sapuratina: “Geus cunduk waktuna! 7Engke, samangsa geus kadenge sangkakala anu baris ditiup ku malaikat nu katujuh, nya harita Allah seja ngabudalkeun rasiah putusan-putusana-Na, sakumaha anu geus diwartakeun ka paranabi, nya eta abdi-abdi Mantenna tea.” 8Gentra nu tadi kadenge ti sawarga tea, ngagentraan deui ka simkuring: “Cokot ku maneh ka ditu gulungan kitab anu muka ti malaikat anu napak ka laut jeung ka darat!” 9Tuluy simkuring indit, nyuhunkeun eta gulungan kitab ka eta malaikat. Ari saurna: “Heh tampanan, tuluy hakan! Eta gulungan kitab teh di jero beuteung mah rasana pait, tapi dina sungut amis asa madu!” 10Eta gulungan kitab ku simkuring ditampanan, terus didahar. Enya dina sungut mah, amisna, asa madu; tapi barang geus di jero beuteung, pohara paitna. 11Geus kitu, simkuring dipiwarang kieu: “Sakali deui, maneh kudu ngembarkeun pangandika Allah ka bangsa-bangsa nu loba, ka seler-seler bangsa anu basana rupa-rupa, jeung ka raja-raja!”
Copyright
Learn More


text:
Ini adalah Jawaban Tersertifikasi
Asshaduallailahaillalah waashaduanna muhamadar rosulullah. Ama badu
Tipayun mangga urang sami-sami panjatkeun puji sareng syukur ka hadirat Allah SWT. Nu mana dina kasempatan ieu urang sadaya tiasa ngumpul dina kaayaan sehat wal’afiat.
Shalawat miwah salam mugi tetep dilimpahkeun ka jungjungan urang sadaya Nabi Muhammad SAW, teu hilaf ka kulawargana, sahabatna, oge ka urang sadaya salaku umatna anu Insya Allah taat kana ajarannana, Amin ya robbal alamin.
Hadirin sadaya anu kusimkuring dipihormat, nuhunkeun waktosna kanggo abdi anu ngawakilan rerencangan kanggo nyampeikeun amanat dina raraga acara perpisahan kelas genep.
Henteu karaos parantos genep taun urang aya didieu. Nu mana ayeuna puncak saleresna urang sadaya bakal papisah ti sakola ieu. Henteu hilaf abdi ngawakilan rerencangan ngahaturkeun rewu nuhun laksaketi kabingahan ka bapa sareng ibu guru anu mana tos ngajarkeun ka abdi sadaya loba hal. Mugia naon anu diajarkeun ku bapa guru sareng ibu guru ka urang sadaya tiasa dimanfaatkeun ka nu hal positif sareng aya manfaatna kanggo nusa, bangsa sareng agama. Mugi-mugi amal kasaean manah bapa miwah ibu guru kenging walesan ti Allah SWT. Amin.
Sakitu ti abdi anu ngawakilan rerencangan sadaya. Kirang lebihna neda dihapunten. Nu mana kasalahan mah milik abdi sareng kaleuwihan mah datang ti Allah SWT.
Wabilahitaufik walhidayah wassalamu’alaikum wr.wb


text:
Beton
Beton nyaéta salah sahiji jenis bahan wangunan (kontruksi) sarupaning batu anu boga sipatna awét sarta kuat.[1] Beton diwangun ti campuran keusik sarta bahan agregat (batu kerikil nu diaméterna 2-3,5 cm) anu ditalian jeung semén sarta cai.[1] Bahan agregat geus dipaké saprak 2000 taun ka tukang, contona minangka bahan wangunan dina peradaban Mesir Kuna, Yunani Kuna, sarta Romawi Kuna.[1] Tapi dina mangsa éta, beungkeutan pikeun agregat beton masih ngagunakeun bahan-bahan anu basajan, antara séjén campuran kapur sarta cai atawa campuran taneuh liat sarta gips.[1] Dina proses pembuatan beton, keusik, semén, sarta cai dicampur kalayan bahan-bahan nu tangtu.[1] Dina tahap saterusna adonan kasebut diaduk ditambah kalayan agregat, diaduk deui nepi ka rata sarta dicicingkeun kana citakan anu nyieun hiji kontruksi.[1] Ayeuna modél beton anu dimekarkeun nyaéta Portland Cemen (PC) anu kapanggih ku Joseph Aspdin ahli kontruksi asal Inggris, dina 1842.[1] Modél pangwangunan kasebut dipikawanoh minangka semén.[1] Joseph Aspdin nyiptakeun semén jieunan kahiji anu bener ku cara ngabeuleum batu kapur sarta taneuh liat sacara babarengan.[2] Prosés ngabeuleumna téh robah sipat-sipat kimiana sarta Joseph Aspdin nyiptakeun semén leuwih kuat batan ngagunakeun kapur nu diancurkeun.[2]
Beton Bertulang[édit | édit sumber]
Pikeun nambahan kakuatanana, struktur beton ogé dirojong ku bahan penguat séjén, contona waja.[1] Bahan penguat ieu mindeng disebut waja tulangan.[1] Waja ieu baris ngahiji kalayan beton anu geus garing.[1] Alatan mangpaatna sarua kawas tulang dina awak manusa.[1] Mangka modél ieu dingaranan beton bertulang.[1] Sistem beton bertulang kapanggih ku Joseph Morier (1823-1906) dina 1849 sarta dipaténkeun dina 1867.[1] Kontruksi beton bertulang dimimitian ti prosés nyiapkeun citakan beton luyu jeung rarancang sarta nyieun adonan beton dina tempat anu kapisah.[1] Dina citakan beton kasebut waja tulangan disusun nurutkeun pola nu tangtu, luyu jeung kontruksi.[1] Adonan beton saterusna dicicikeun kana citakan sarta diingkeun nepi ka jadi garing.[1] Waktu anu diperlukeun beton jadi garing sarta teuas nyaéta kira-kira 28 poé.[1] Sanggeus éta, citakan beton bisa dibuka.[1]


text:
"Cing ngobrol atuh lah...," ceuk salakina bari heuay.
"Ngobrol naon nya? Oh enya! Akang geus apal acan? Sofie Okurkova kawin ka si eta...saha teh nya ngaranna...si Von Tramb! Nyaan eta mah skandal!"
"Skandal nanahaon?"
"Si Tramb mah pan euwah-euwah? Bocokok... jelema euweuh kaera! Teu boga prinsip pisan! Jelema gelo! Manehna teh tadina pengawas tanah graaf, ngan nyakitu, sok cocorokot; ayeuna jadi pagawe kareta api, eh di dinya ngadon korupsi. Dulurna nu awewe dirampog... Pokona mah: bocokok jeung bangsat. Kawin ka jelema jiga kitu?! Hirup jeung si eta?! Matak helok! Padahal mah awewena teh bageur pisan... tapi, nya kitu tea! Mun abdi mah, teu sudi abrig-abrigan kudu kawin ka jelema jiga kitu! Kajeun manehna miliarder! Kajeun kasep ngalempereng koneng, diciduhan lah ku abdi mah! Ngimpi ge diangir mandi kudu kawin ka bocokok!"
Pamajikanana luncat tina bale, tuluy lajag-lejeg di jero kamar semu nu ambek, beungeutna euceuy. Matana hurung pinuh ku amarah...Nyaan ambekna teh terus kana hate.
"Si Tramb teh mangkeluk edan. Bodo katotoloyoh tah awewe nu daek ka lalaki jiga kitu!"
"Kitu nya... Jadi Nyai pasti moal daek kawin ka manehna... Euh... tapi kumaha lamun, upamana, ayeuna Nyai apal yen Akang oge.. bocokok?... Cing rek kumaha tah?"
"Abdi? Abdi pasti ninggalkeun Akang! Tong miharep abdi daek saimah jeung Akang! Abdi mah ngan bisa mikanyaah jelema jujur! Mun Akang kanyahoan korupsi, najan ukur sapersaratus tina nu dilakukeun ku si Tramb, abdi...pasti langsung ngucapkeun pileuleuyan."
"Kitu... Hm... Kacida Nyai mah.. Nyaan Akang karek apal.. He-he-he.. Ah, Nyai bohong nya? Tapi bisa wae beungeut Nyai teu bareureum!"
"Abdi mah tara ngabohong! Pek we cobaan, mun Akang nyiar-nyiar piambekeun abdi mah tingalikeun we!"
"Nanaonan make jeung nyobaan sagala? Pan Nyai ge apal... Akang teh teu leuwih beresih tibatan si Von Tramb..! Manehna mah teu satai kuku-kuku acan dibanding Akang. Naha make molotot? Asa aneh. (Eureun sakeudeung). Cing sabaraha ari gajih Akang?"
"Tilu puluh juta sataun."
"Ari harga kongkorong pamere Akang minggu tukang sabaraha? Dua puluh juta.. enya, pan? Baju nu kamari lima juta.. Bungalo dua puluh juta... He-he-he.. kamari Bapa Nyai ngurihit menta duit sapuluh juta ti Akang..."
"Tapi pan aya ti sisi ti gigir, Kang Pierre..."
"Kuda.. Dokter keluarga.. Rekening modiste. Tilu poe ka tukang Nyai eleh maen sajuta.."
Salakina cengkat meueusan, ngaganjel sirahna ku peureup, tuluy ngagalantangkeun surat tuduhan. Geus kitu manehna ngadeukeutan meja tulis bari nembongkeun sababaraha bukti barang ka pamajikanana...
"Tah ayeuna mah kasaksen ku sorangan, Von Tramb mah euweuh nanaonna, saukur copet dibandingkeun jeung Akang mah...Pileuleuyan! Jung geura incah, jeung tong deui-deui nyawad!"
Kuring mah nepi ka dieu bae. Bisi nu maca nanya:
"Ari pamajikanana tulus ninggalkan salakina?"
Tulus, manehna indit... ka kamar. ***
Tarjamah bebas tina carpon PERGI (Anton Chekov) kana basa Sunda
Hak Cipta ditangtayungan ku undang-undang. Salira diwenangkeun nyutat ieu tulisan - boh sapalih atanapi sagemblengna - kalawan sarat kedah nyerat ngaran nu nulis sareng live link (tumbu anu tiasa di-klik) ka SundaBlog. Mugi janten perhatosan.
Manawi kalandep, mangga tingali seratan sanesna:


text:
Contoh karangan tentang liburan sekolah bahasa sunda – Setiap liburan nasional, libur semester, libur akhir tahun, atau setiap liburan usai ujian sekolah tentunya waktu yang banyak ditungu-tunggu oleh siswa untuk menikmati liburan, setelah sekian lamanya belajar disekolah.
Tentu saja, masa liburan itu menjadi sesuatu yang menyenangkan. Pada kesempatan liburan siswa dapat melakukan penyegaran setelah berjibaku menghadapi kegiatan dan tugas belajar di sekolah maupun di rumah.
Nah, saat sudah memasuki bangku sekolah kembali biasanya guru disekolah akan memberikan tugas untuk kita tentang membuat karangan tentang liburan itu. Dalam hal ini khususnya tentang karangan tentang liburan bahasa sunda.
Contoh Karangan Liburan Sekolah Bahasa Sunda "Liburan Ka Imah Nini"
"Pangalaman Liburan di Bumi Nini"Liburan ayeuna berkesan pisan pikeun abdi. Abdi diajak bapa liburan ka bumi nini dina hiji tempat nu aya di Kabupaten bogor, bogor utara salami 3 poe. Saleresna atos lami abdi henteu nganjang ka bumi nini. Mangka kasempetan berlibur sakola ayena abdi ngiring ameng ka dinya.
Tabuh dalapan isuk abdi mios sareng bapa naek motor, Saentos nempuh jarak perjalanan, ahirna abdi dugi di imah nini. Enjingna, abdi diajak ku nini titah ngiring ningali panen pare disawah, nu henteu tebih sareng bumina.
Sababaraha menit wae abdi atos dugi ka sawah nini. Seueur jalmi kanggo manen pare disawah eta. Aya anu keur numbuk pare, aya deui anu karak nyabutan tangkal pare di sawah.
Dinten ka duana, abdi diajak bapa ameng ka imah dulur nu aya di dekeut Danau. Imah dulur abdi aya di sisi danau, ku kituna tiasa nyaksian kaendahan danau eta.
Dinten ka tilunana, abdi ngiring ngagabung ameng sareng rerencangan nu aya di desa. Tetela maranehanana dareudeuh pisan sarta balageur pisan jalmina. Abdi rumaos reseup ameng sareng maranehanana teh.
Dinten pamungkas, abdi rumaos hoream ninggalkeun desa nini. Desa anu subur, nu nyicingan na oge dareudeuh sarta resep gotong-royong. Rasana abdi hoyong teras aya di desa nini rada lila deui. Sonten dinten abdi wangsul uih ka imah sareng bapa.
Seminggu lamina abdi aya di bumi nini ngajalanan mangsa pere sakola, mangrupakeun pangalaman anu nyenangkeun hate pisan. Lamun aya kasempetan liburan sakola dina mangsa harep engke, abdi hoyong berlibur ka bumi nini deui.


text:
1Ku dulur-dulur oge tangtu karasa, yen pagawean simkuring sapara kanca keur aranjeun teh henteu gaplah. 2Di Pilipi mah, simkuring sapara kanca teh dianiaya jeung dihina; kapan dulur-dulur oge terang. Tapi sanajan kitu, kalawan pitulung Allah nu disembah ku urang, simkuring sapara kanca dipaparin wawanen ngawawarkeun ka aranjeun, sanajan loba nu ngahalang-halang. 3Sabab maksud teh lain arek nyasabkeun, macikeuh atawa ngabobodo. 4Sabalikna, lantaran ngarasa dipercanten ku Allah ngemban Injil. Lain malar dipikaresep ku pada jalma, estu seja nyiar nu dipikamanah ku Allah, anu uninga kana eusi hate urang. 5Dulur-dulur tangtu aringet keneh, iraha teuing simkuring sapara kanca sok lumah-lameh. Iraha teuing sandar-sindir anu asal tina hate hawek. Allah nu langkung tingali. 6Tara deuih malar pamuji ti pada jalma, boh ti aranjeun, boh ti nu lianna. 7Padahal lamun simkuring sapara kanca rek boga niat kitu mah, bisa bae; da simkuring sapara kanca teh, rasul-rasul-Na Al Masih. Nu karasa mah simkuring sapara kanca teh kacida nyaahna ka aranjeun, ngasuh ngamumule lir indung ka anak. 8Ku nyaah-nyaahna ka aranjeun, ulah-bon Injil Allah, nyawa oge moal dikoretkeun, tina awahing kabeuli nya hate. 9Tangtu aringet keneh, kumaha tohtohanana simkuring sapara kanca harita: Bari ngawurukkeun Injil Allah teh, simkuring sapara kanca digawe beurang peuting nyiar kipayah sorangan, malar ulah ngaripuhkeun ka aranjeun. 10Tangtu kasaksian ku aranjeun teh; tur Allah oge ningali, kumaha jujurna, terus terangna, jeung taya cawadeunana simkuring sapara kanca, sapanjang keur aya di aranjeun teh. 11Enggoning ngawurukan jeung negerkeun hate aranjeun teh, simkuring sapara kanca, teu beda ti bapa ka anak; 12bari ngaping, sangkan hirup aranjeun teh sapuk jeung pangersa Allah, anu geus nyaur aranjeun sangkan arasup ka Karajaana-Na anu mulya. 13Teu weleh ngarasa sukur ka kersa Allah, reh dulur-dulur teh geus sakitu leahna narima pangwawaran simkuring sapara kanca; kalawan kayakinan yen anu diwawarkeun ku simkuring sapara kanca teh, lain asal ti manusa, tapi hal pangandika Allah anu geus ngagerakkeun hate aranjeun datang ka percaya. 14Anu kaalaman ku aranjeun, sarua jeung anu kaalaman ku jamaah Allah di Yudea, nya eta sakur anu percaya ka Isa Al Masih. Dulur-dulur dikakaya ku dulur sabangsa; maranehna oge kitu, dikakaya ku bangsana, nya eta bangsa Yahudi. 15Urang Yahudi teh nepi ka nelasan Isa, Gusti Jungjunan urang, jeung nabi-nabi; saterusna, sakur umat Gusti nu aya di ditu ge dibeberik ku aranjeunna. Ku kituna, urang Yahudi teh ku Allah henteu ditolih, ku sasama manusa ge dipikaijid. 18:12* 16Anu ngawawarkeun pangandika Allah ka sejen bangsa supaya pada salamet, dihalang-halang ku maranehna. Maranehna sorangan tonggoy henteu euih-euih, nu matak dosana teh beuki gede bae. Ayeuna wawalesna geus datang, maranehna nandangan bebendu Allah. 17Geus lila naker urang kapaksa papisah kieu teh, dulur-dulur! Tapi papisah soteh raga, ari batin mah tetep padeukeut. Rasa kasono geus teu kaampeuh, tur geus satekah polah simkuring sapara kanca teh narekahan hayang papanggih. 18Pangpangna nya pihak simkuring, Paulus, anu pohara nyongsrongna teh. Geus aya dua kalina ihtiar, tapi ku Iblis dihalang-halang bae. 19Saha deui atuh anu baris jadi harepan, pibungaheun, atawa anu jadi poko agulkeuneun simkuring sapara kanca — ari Gusti Jungjunan urang, Isa Al Masih geus sumping — salian ti aranjeun? 20Lain bebenjon, ngan aranjeun pibungaheun sarta reueus simkuring sapara kanca teh!
Copyright
Learn More


text:
Everland
Everland Resort nyaeta taman di Yongin, pasisian Seoul, Korea Kidul. Everland mangrupakeun taman utama panggedena di Korea Kidul. Taun 2002, Everland aya dina rengking kagenep taman hiburan nu panglobana didatangan di dunya[1]. Lian ti atraksi-atraksi utamana, Everland oge miboga kebon sato jeung taman cai nu katelah Caribbean Bay. Everland dioprasikeun ku Samsung Everland, cabang tina Samsung Group.
Everland mindeng dibandingkeun jeung Disneyland ku nu kungsi ngadatangan dua tempat eta, cenah mah arsitektur, skala, jejer jeung atmosfir umumna kacida saruana[2]
Daptar eusi
Zona[édit | édit sumber]
Everland kabagi jadi 6 zona; Global Fair, Zoo-Topia, European Adventure, Magic Land jeung American Adventure. Taman cai Caribbean Bay mah merlukeun tiket tambahan, sarta henteu buka sapanjang taun alatan kondisi cuaca.
Global Fair[édit | édit sumber]
Global Fair utamana mah mangrupakeun tempat keur dahareun, supenir jeung gambar nu perenahna di jalan asup jeung kaluar. Di dieu loba toko jeung restoran slian ti jasa husus saperti panyewaan kareta jeung loker.
Zoo-Topia[édit | édit sumber]
Zoo-Topia nyaeta bagean nu jejerna sasatoan. Aya petting-zoo, pony rides, jeung pintonan sato. Aya oge kebon sato leutik nu eusina biruang kutub, singa laut, pinguin, biruang, maung jeung primata. Beus safari sadia pikeun nguriling nempoan sasatoan dina habitat aslina. Nu daratang dikandangan dina beus. Amazon express mangrupakeun perjalanan cai, nu daratang bisa baraseuh. Petting zoo mintonkeun sasatoan siga embé jeung domba keur ingon-ingon. Ieu mangrupakeun atraksi keur barudak.
European Adventure[édit | édit sumber]
European Adventure boga loba réstoran dina rupa-rupa gaya Éropah. Aya loba arsitektur nu sababaraha di antarana mangrupakeun rarancang Walanda jeung Romawi. Aya taman kekembangan nu diideran ku karéta, game jeung arcade. Atraksi favorit di dieu nyaeta Mystery Mansion tempatna nu daratang bisa nembakan jujurigan. Dina bulan Maret 2008, hiji kaulinan anyar nu ngaranna "T Express" ditambahkeun. Ieu mangrupakeun rollercoaster munggaran di Koréa nu sakabéhna dijieun tina kayu.
Magic Land[édit | édit sumber]
Magic land mangrupakeun jejeran wangunan jeung kandaraan. Aya Aesop's Village numana karakter jeung jejerna dicokot tina fabel Aesop. Kareta gantung bisa dipake keur ningali sakuliah taman. Aya log ride, futuristic flying ride, robot ride. Aya oge restoran jeung arcade.
American Adventure[édit | édit sumber]
Jejer tina sajarah Amerika aya di dieu, diantarana west ride, kaasup tutumpakan "Eagle's Fortress", jeung rodeo. Di Rocks Ville jejerna nyaeta jaman 1950-an jeung musikna. Double Rock Spin mangrupakeun atraksi utama minangka pintonan band live di deukeuteun Rolling X-Train, roller coaster.
Loba pintonan My Love Patzzi dipilemkeun di Everland.
Everland Speedway[édit | édit sumber]
Everland Speedway nyaeta track racing munggaran di Korea Kidul. Speedway ieu sadia keur event balap dina sababaraha rupa skala kagedeannana. Mere kasempetan keur ngalaman jeung ngarasakeun nyupiran mobil balap keur jalma biasa nu henteu miboga pangalaman balap.


text:
Kumargi kitu Yayasan Perceka muka dompet kanggo anu bade nyumbang kanu nuju tunggara. Sumbangan tiasa dikempelkeun di :
BCA Cabang Ir. H. Juanda Bandung, an. Jamaludin rek. No. 777 0265 473
BNI cabang ITB Bandung an Jamaludin 002 808 6964
Kanu parantos/bade ngintunkeun sumbangan, disuhunkeun japrina ka Mang Jamal (jamal@itenas.ac.id) atanapi ka Pa Waluya (resoma@bdg.centrin.net..id).
Ka sugri anu maos, disuhunkeun rido galihna kanggo nyebarkeun ieu bewara
Manawi kalandep, mangga tingali seratan sanesna:


text:
Mamalia
Mamalia nyaéta kelas sato vertebrata nu utamana dicirikeun ku ayana kalenjar susu, nu na bikang ngahasilkeun susu pikeun asupan orokna; ayana bulu; sarta mibanda awak éndotérmis atawa "getih haneut". Uteuk ngatur sistim sirkulasi jeung éndotérm, kaasup jantung nu boga opat kamar. Mamalia ngawengku leuwih ti 5,000 genus, nu nyebar di 425 kulawarga jeung 46 Ordo, najan hal ieu gumantung kana klasifikasi ilmiah nu dipaké.
Sacara filogenetik, mamalia diwatesan salaku sakabéh turunan karuhun umum (Ing. common ancestor) mamalia monotrema (nyaéta echidna) jeung therian (plaséntal jeung marsupial).
Daptar eusi
Ciri-ciri[édit | édit sumber]
Najan lolobana mah sato mamalia téh ngaborojolkeun anakna, aya ogé sababaraha (monotrema) nu endogan. Kitu deui sato nu ngaborojolkeun anakna, teu kabéh kaasup anggota mamalia, kayaning gupi jeung hiu hulu palu. Ku kituna, anakan téh teu bisa dijadikeun patokan sato mamalia. Najan sakabéh mamalia éndotérmik, tapi manuk nu teu kaasup mamalia gé éndotérmik.
Ciri sato mamalia mah nyaéta ayana kelenjar susu (mammary gland), hiji ciri nu aya di mamalia. Monotréma lajeng misah ti mamalia séjénna kusabab teu boga puting, tapi kalenjar susuna mah aya.
Mamalia boga tilu tulang dina unggal ceulina sarta hiji (huntu) dina unggal sisi rahang handap; sakabéh vertebrata séjén nu ceulian boga hiji tulang dina ceulina sarta sahanteuna tilu dina unggal sisi rahangna. Sagolongan therapsid nu disebut cynodont boga tilu tulang dina rahangna, sandi utama rahangna mangrupa huntu, sedengkeun nu lianna pikeun nyalurkeun sora. Tulang rahang tambahan dina vertebrata lianna diduga mangrupakeun homolog jeung malleus jeung incus dina ceuli mamalia.
Sakabéh uteuk mamalia boga néokortéks nu mangrupakeun salah sahiji ciri mamalia.
Asal-usul[édit | édit sumber]
Mamalia téh kaasup amniote, hususna synapsid, nu ditunjukkeun ku bentuk tangkorakna, hususna ku ayana liang tunggal dina unggal sisi tempat napelna otot rahang nu disebut temporal fenestra. Pikeun babandingan, dinosaurus, manuk, jeung kalolobaan réptil]] mah diapsid, nu boga dua temporal fenestrae dina unggal sisi tangkorakna; sedengkeun kuya nu teu boga temporal fenestra, kaasup anapsid.
Synapsid lajeng nurunkeun prékursor mamalia munggaran, therapsida, nyaéta eucynodontus 220 Ma (mega annum, juta taun kaliwat) dina yuga Triasik.
Ceuli pra-mamalia mimiti mekar dina ahir Permian nepi ka awal Triasik, ku tumuwuhna tilu tulang lembut (incus, malleus, jeung stapes) di jero tangkorak; dibarengan ku transformasi rahang handap jadi tulang tunggal. Mamalia lianna, kaasup réptil jeung synapsid jeung therapsida pra-mamalia, boga sababaraha tulang dina rahang handap nu sabagian dipaké pikeun ngadéngé; sarta tulang ceuli-tunggal dina tangkorakna. Transisi ieu dijadikeun bukti évolusi mamalia tina réptil: tina tulang ceuli tunggal, sarta sababaraha tulang rahang handap (misalna pelycosaur, Dimetrodon) jadi "tulang rahang pangrungu" nu leuwih leutik (misalna cynodont, Probainognathus), sarta tungtungna mamalia tulén nu boga tuli tulang ceuli dina tangkorakna sarta rahang handap tunggal. Ku kituna, pelycosaurus jeung cynodontus kadang disebut "réptil kawas mamalia", najan ieu téh teu bener, sabab kiwari mah nu dua éta téh dianggap kaasup synapsid, lain réptil.
Dina Yuga Mésozoik, mamalia mekar jadi opat golongan utama: multituberculate (Allotherium), monotreme, marsupial, jeung placental. Multituberculate lastari dina yuga Oligosin, kira 30 jtk, tapi golongan lianna mah hirup nepi ka kiwari. Dina yuga Mésoziok mah kalolobaan mamalia téh tetep leutik kawas cucurut, tapi lajeng morontod sarta beuki mekar dina mangsa kapunahan Cretaceous-Tersiér 65 jtk.
Yuga Mésozoik[édit | édit sumber]
Mamalia awal mah lolobana laleutik kawas cucurut, nu ngahakanan serangga. Tapi, dina Januari 2005, kalawarta Nature ngalaporkeun kapanggihna dua fosil Repenomamus umur 130 juta taun, panjangna leuwih ti saméter, nu salah sahijina ngandung anak dinosaurus dina beuteungna (Nature, Jan. 15, 2005 [1]). Taun 2004, tim nu dipingpin ku Dr. Ji Qiang ti Universitas Nanjing jeung Akademi Élmu Géologi Cina, manggih fosil akuatik kawas mamalia nu umurna 164 juta taun, panjangna 50 cm, nu spésiésna can kanyahoan. Papanggihan ieu dilaporkeun dina kalawarta Science édisi Pébruari 2006 (Science, 24 Péb 2006 [2]).
Nu kaasup mamalia awal, di antarana:
- Eozostrodon: Triasik jeung Jurasik
- Deltatheridium: Cretaceous
- Jeholodens: mid-Cretaceous
- Megazostrodon: ahir Triasik jeung awal Jurasik
- Triconodonta: Triasik ka Cretaceous
- Zalambdalestes: ahir Cretaceous
Najan mamalia geus aya marengan dinosaurus, mimiti ngadominasina mah sanggeus kapunahan masal dinosaurus 65 jtk, dina Yuga Sénozoik.
Yuga Paléosin[édit | édit sumber]
Dina yuga Paléosin (64–58 jtk-juta taun kaliwat), mamalia téh ngalobaan sanggeus lastarina dinosaurus. Mamalia leutik mirip rodénsia masih ngadominasi, tapi nu ukuran sedeng-badag gé beuki ngalobaan.
- Ptilodus: multituberculata
- Pucadelphys andinus: marsupial kawas opposum
- Purgatorius: mamalia mirip primata, plaséntal
- Ectoconus: mamalia kukuan awal, plaséntal
Klasifikasi[édit | édit sumber]
Rujukan[édit | édit sumber]
- Malcolm C. McKenna & Susan K. Bell. 1997. Classification of Mammals Above the Species Level. Columbia University Press, New York. ISBN 0-231-11013-8
- Ronald M. Nowak. 1999. Walker's Mammals of the World. éd. ka-6. Johns Hopkins University Press. ISBN 0-8018-5789-9
- George Gaylord Simpson. 1945. "The principles of classification and a classification of mammals". Bulletin of the American Museum of Natural History, 85:1–350.
- Springer, Mark S., Michael J. Stanhope, Ole Madsen, & Wilfried W. de Jong. 2004. "Molecules consolidate the placental mammal tree". Trends in Ecology and Evolution, 19:430–438. (pdf version)
- Vaughan, Terry A., James M. Ryan, & Nicholas J. Capzaplewski. 2000. Mammalogy: Fourth Edition. Saunders College Publishing, 565 pp. ISBN 0-03-025034-X (Brooks Cole, 1999)
- Wilson, Don E., & Deeann M. Reeder (eds). 1993. Mammal Species of the World. Smithsonian Institution Press. ISBN 1-56098-217-9
Tumbu kaluar[édit | édit sumber]
- North American Fossil Mammal Systematics Database.
- Paleocene Mammals, an excellent site covering the rise of the mammals
- Evolution of Mammals, a brief intro to early mammals
- The Evolution of Mesozoic Mammals, a Rough Sketch, a nice informal introduction
- Carnegie Museum of Natural History, some leading discoveries of early mammal fossils


text:
Di handap ieu meureun salah sahiji pangalusna freeware tambihan-ons di Internét, Nu Tupolev TU-134A-3 jeung turbofan mesin Soloviev D-30. Nu kabin jeung kabina nu pinuh dimodelkeun make 3D jeung textures HD, ogé kaasup sora nyata, animasi, pangaruh jsb sia téh leungit, nambah-on ieu marvel a.
Asalna pesawat virtual dijieun pikeun FS2004, mangka pérsi resmi pikeun FSX dijieun tapi teu cukup stabil, naha nu mangrupa paket ieu FSX ngawengku nangtukeun kutu ti Connoisseur diusulkeun ku Forum of Avsimrus.com jeung diterapkeun ka kapal terbang ku Rikoooo. Nu file SCSTu-134FSXMods.pdf enunciate unggal koreksi. Ieu tambihan-on nyaéta sahingga siap jeung stabil pikeun kahiji kalina dina FSX jeung FSX-uap jeung ieu koréksi anyar.
Ieu téh imperatif maca manual ka ngadalikeun mesin ieu, Manual ieu ditulis dina basa Rusia, kumaha oge, jeung sanajan ieu hésé pikeun manggihan tarjamahan, Rikoooo meunang sababaraha manual PDF ditarjamahkeun kana basa Inggris. Tapi lamun anjeun geus nyaho Tupolev TU-154 v1.1 sadia di dieu anjeun bakal boga hal loba kurang diajar sabab boh pesawat nu bit hiji sarupa.
Pikeun ngelingan, dokuméntasi keur unggal nambahkeun-on diundeur ti Rikoooo nyaéta diaksés ti polder tambihan-on the sacara (misalna C: Program Payil (x86) Microsoft hiber simulator XSimObjectsAirplanes GamesMicrosoft "ngaran nambahkeun-on") atawa ti menu Mimitian Windows - sadaya program - Rikoooo Tambah-on.
Pikeun bener digawe tambihan-on kaperluan ieu pikeun masang XMLTools, installer otomatis Rikoooo sacara otomatis bakal nambahan data nu diperlukeun dina DLL.xml file
Nu Tupolev Tu-134 (NATO kode Crusty) nyaéta hiji pesawat panumpang jet Soviet, sarua jeung American Douglas DC-9. Manéhna salah sahiji planes dipaké ku kalolobaan nagara tina Pakta Warsawa. Jumlah pesawat kawas ayeuna di service geus turunna alatan sarat watesan noise.
mesin starters
Author Soviet klasik simulasi (SCS) FSX update ku Connoisseur & Rikoooo


text:
1“Harita, Karajaan Sawarga teh, ibarat sapuluh mojang anu arindit mapag panganten. Arinditna marawa lampu. 2Mojang nu lima barodo, nu lima deui binangkit. 3Mojang-mojang nu barodo mawa lampu, tapi teu mekel minyak. 4Ari mojang-mojang nu binangkit mah, lampu mawa, minyakna mekel dina botol. 5Ku sabab panganten teu datang bae, mojang-mojang teh kaheesan. 6Ari geus tengah peuting, kadenge aya nu celak-celuk, ‘Panganten datang, papag!’ 7Mojang-mojang hararudang, pahibut ngurus lampu. 8Cek nu barodo ka nu binangkit, ‘Menta minyakna saeutik, tingali lampu kuring rek pareum.’ 9Diwalon, ‘Ulah, bisi kuring teu mahi anjeun teu mahi. Mending anjeun meuli ka warung.’ 10Sabot nu barodo arindit meuli minyak, pangantenna datang manten, tuluy diiring ku mojang-mojang nu geus tarapti. Geus nepi ka tempat pesta, tuluy pantona ditulakan. 11Mojang-mojang nu limaan deui daratang, pok pupuntenan, ‘Agan, punten!’ 12Ditembal ku ki Panganten, ‘Maap, teu wawuh!’ 13Kitu, nu matak kudu tetep tarapti sapapanjangna. Sabab maraneh, teu nyaho kana poe jeung waktuna.” 14“Karajaan Sawarga ge, ibarat hiji jelema anu arek nyaba ka luar nagri. Eta jelema nyalukan tilu bujangna arek dipihapean duit. 15Dititipanana teh, — kumaha kasanggupan bujang-bujangna — aya nu lima talenta, nu dua talenta, jeung anu satalenta. Geus kitu, eta jelema teh indit nyaba. 16Anu dipihapean lima talenta, duitna digolangkeun, meunang untung lima talenta. 17Nu dipihapean dua talenta oge meunang untung dua talenta. 18Ari nu dipihapean satalenta, anggur nyieun lombang, duitna diruang. 19Lawas ti lawas dununganana datang, tuluy balitungan. 20Datang nu nyekel lima talenta, — bari mawa untungna lima talenta — terus nyarita, ‘Artos anu lima talenta teh aya hibar kenging untung lima talenta.’ 21Cek dununganana, ‘Sukur, alus. Maneh jelema bener jeung satia, tigin kana tanggung jawab leuleutikan. Engke maneh bakal dibere tanggung jawab anu leuwih ti kitu. Ayeuna mah urang bareng sabagja jeung kami.’ 22Datang deui nu nyekel dua talenta, terus nyarita, ‘Artos anu dua talenta teh, aya hibar kenging untung dua talenta.’ 23Cek dununganana, ‘Sukur, alus. Maneh jelema bener jeung satia, tigin kana tanggung jawab leuleutikan. Engke maneh bakal dibere tanggung jawab anu leuwih ti kitu. Ayeuna mah urang bareng sabagja jeung kami.’ 24Tuluy datang anu nyekel satalenta tea, terus nyarita, ‘Abdi terang, yen juragan teh jalmi lalim, sok mibuatan tanduran batur sareng metik hasil pelak batur. 25Ku margi eta, artos kagungan juragan teh ku abdi diruang dina taneuh. Mangga ieu kasanggakeun deui.’ 26Jawab dununganana, ‘Eh, bujang jahat goreng pucus pangedulan! Kutan nyaho yen kami sok mibuatan tanduran batur jeung metik hasil pelak batur? 27Ari nyaho kitu mah, atuh duit kami teh, dititipkeun ka tukang ngagolangkeun duit, supaya ari kami balik bisa dipulangkeun jeung batina. 28Ayeuna, cokot duit kami ti ieu jelema, urang pasrahkeun ka anu duitna geus jadi sapuluh talenta. 29Sabab nu geus boga mah kabogana bakal tambah, nepi ka lubak-libuk. Ari nu teu boga mah, kabogana anu geus aya ge bakal dicokot kabeh. 30Suntrungkeun ieu bujang tanpa guna teh ka tempat nu pangpoekna. Nya di dinya, enggonna midangdam jeung kumerot huntu.’ ” 31“Di mana Putra Manusa sumping kalawan agung-Na diiring ku sakabeh malaikat, bakal linggih dina tahta kamulyaana-Na. 32Sakabeh bangsa bakal dikumpulkeun payuneuna-Na; tuluy dibagi dua, cara ki pangangon misahkeun domba jeung embe. 33Domba aya di tengeneuna-Na, embe di kiwaeuna-Na. 34Sang Raja lajeng ngandika ka nu aya di tengeneuna-Na, ‘Salam ka aranjeun, anu ginuluran rahmat ti Kangjeng Rama! Tarima ganjaranana, karajaan keur aranjeun anu disadiakeunana ti barang dunya gumelar. 35Sabab waktu Kami lapar, ku aranjeun dibere dahar; keur Kami halabhab, ku aranjeun dibere nginum; keur Kami jadi semah, ku aranjeun dianjrekkeun; 36keur Kami sataranjang, ku aranjeun dibere pakean; keur Kami gering, ku aranjeun dilayad; keur Kami dipanjara, ku aranjeun dilongokan.’ 37Umat nu balener ngawangsul, ‘Nun Jungjunan, iraha Jungjunan lapar, ku abdi-abdi dihaturanan tuang; nalika Jungjunan hanaang, ku abdi-abdi dihaturanan ngaleueut? 38Nalika Jungjunan jadi semah, iraha ku abdi-abdi dihaturanan pangkuleman atanapi Jungjunan nuju sataranjang ku abdi-abdi dihaturanan anggoan? 39Nalika Jungjunan teu damang, iraha ku abdi-abdi dilayad atanapi nalika Jungjunan dipanjara ku abdi-abdi dilongokan?’ 40Sang Raja ngawaler, ‘Cek Kami, kieu saenyana: Sagala pitulung aranjeun anu dibikeun ka ieu dulur Kami anu panghinana, eta teh nulungna ka Kami pisan.’ 41Ari ka nu di kiwaeuna-Na, kieu pangandika-Na, ‘Nyingkah maraneh, he umat jahat; tuh ka ditu, ka jero seuneu anu langgeng, seuneu pikeun Iblis jeung malaikat-malaikatna. 42Sabab waktu Kami lapar, maraneh teu mere dahar; waktu Kami halabhab, maraneh teu mere cai; 43waktu Kami jadi semah, maraneh henteu nganjrekkeun; waktu Kami sataranjang, maraneh teu mere pakean; waktu Kami gering atawa waktu Kami dipanjara, ku maraneh teu dilayad!’ 44Umat nu daroraka ngajawab, ‘Iraha abdi-abdi ningal Jungjunan palay, atanapi halabhab, atanapi nuju jadi semah, atanapi nuju sataranjang, atanapi nuju dipanjara ku abdi-abdi teu dipirosea?’ 45Sang Raja ngawaler, ‘Cek Kami, ka maraneh: Ku sabab maraneh tara nulung ka ieu dulur Kami nu panghinana, eta saenyana, ka Kami pisan teu nulung teh.’ ” 46“Jelema-jelema anu karitu” dawuhan Isa, “bakal dijongklokkeun ka tempat siksaan anu langgeng. Ari anu balener baris ginanjar hirup nu langgeng.”
Copyright
Learn More


text:
- Back to Home »
-
- GIRIMIS TEU BAÉ RAAT (Carpon B.Sunda)
Posted by : W Gunawan N Selasa, 02 April 2013
Asa geus peuting pisan. Girimis can baé raat. Basa lilir téh, karérét adi kuring keur ngajanteng deukeut jandéla. Hordéngna bangun ngahaja disingraykeun. Meureun ngarah laluasa nyawang ka luar. Leungeun katuhuna baé nyampay kana sarigsig. Najan teu pati caang, cahaya lampu ti tebéh buruan wasa nétélakeun yén adi kuring keur alum ngungun.
Ti peuting kamari kénéh, adi kuring puguh bangun meunang pangabetah dina peta nu kawas kitu. Utamana mun mangsa peuting lantis ku girimis cara ayeuna, manéhna sok ngajanteng deukeut jandéla, nyawang ka luar. Kituna téh sok bari ngembeng cimata.
Hiji mangsa mah kungsi dideukeutan, laju ditanya naha ku naon. Jawabna téh majar keur ningali Apa.
“Hawatos Apa kahujanan di buruan,” omongna.
Emh.
Diteuteup deui, manéhna bangun enya nu keur betah nyawang ka buruan nu majar Apa keur ngajanteng lebah dinya. Sok lila kituna téh. Éta baé, méméh girimis raat mah, bangunna cadu teuing kudu gancang lugay tina deukeut jandéla geusan muru pangsaréan.
Ari peuting ayeuna, adi kuring geus ngajanteng deui deukeut jandéla. Lebah pipina katémbong baé aya nu ngagurilap sésa cimata nu ngamalir taya reureuhna.
Girimis di luar can kénéh baé raat.
Pirajeuneun kuring turun tina pangsaréan. Tuluy ngadeukeutan muru manéhna. Sarérétan gé laju katangén, lebah juru panonna aya kénéh sésa cimata, ngeyembeng bangun nu ngadago limpas.
Ti mangkukna mula, teu kalis ku dibeberah jeung dililipur, ngungunna téh bangun nu taya anggeusna. Tuda enya, saréréa gé taya nu teu ngarasa duheulang basa Apa nilar téh. Teu gering teu lungsé ieuh, Apa bangun léah dipundut ku Nu Kagungan. Bari calik keur ngariung balakécrakan satutas sambéang Magrib, Apa rubuh ngarumpuyuk. Kungsi neuteup ka saréréa méméh enya nilar sabada ngucapkeun lapad Alloh.
Lah!
Diteuteup deui téh, adi kuring anteng baé mencrong ka buruan. Ti tatadi gé da teu sing aya sasaha ari lain tangkal jambu jeung pager beusi mah. Tuh, najan enya lampu ti tebéh buruan teu caang teuing gé, puguh sidik taya sasaha atawa sugan aya nu ngadon ngulampreng rumingkang.
“Hawatos Apa kahujanan di buruan…,” omongna deui.
Ema nu kitu téh deuih. Ti saprak Apa mulih téa, Ema mah taya pisan kabéragan. Méh saban waktu Ema kudu waé bedah cimata. Tuga gé Apa ngerelekna dina lahunan anjeunnna pisan. Malahan Ema ku anjeun bangun enya ngiring ngedalkeun lapad Alloh. “Lailahaillalloh…”
Bet temahna, Ema
Sok rajeun katémbong numpi ngalangeu di kamarna. Ana pareng dilongokan mangsa usum dahar, walonna téh can hararayang atawa malik mariksakeun naha kuring jeung adi kuring geus dalahar atawa acan?
Leuh!
Di luar, girimis kalah asa beuki kerep. Sawaréh mah sawér pisan kana kaca jandéla. Sora séahna bet sada-sada talatah Apa ti kaanggangan, “Masing leket bebekelan ibadah keur bawaeun mulang…”
Ari dirérét, adi kuring kalah ka enya ngagukguk, cimatana limpas cara cihujan di luar nu murubut sanggeus bahé ti luhur langit.
“Ku naon Apa teu keresaeun lebet ka bumi…?” cenahna téh.
Disérangkeun ka buruan, cara tadi da puguh taya sasaha.
Kalah girimis beuki lila beuki kerep waé. Adi kuring anteng kénéh ngajanteng deukeut jandéla. Leugeunna beuki pageuh ngaranggeuman sarigsig. Tur kapireng deui inghakna beuki rosa waé. Sakapeung témbong obah taktakna tina nahan piceurikeun nu boa pohara kacida.
Teu lila tina kituna, manéhna malik neuteup ka kuring. Mencrong salila-lila.
“Ku naon Apa teu disina lebet?” tuluyna téh.
Kari kuring nu bati hémeng. Disérangkeun deui ka buruan, angger taya sasaha. Sanggeus ngaleupaskeun leungeunna tina sarigsig, ngan deregdeg baé manéhna ngejat ka luar ti kamar bari tuluy nelenyeng muru panto hareup.
Basa dituturkeun gagancangan, bet srog téh horéng Ema geus ngajanteng lebah dinya. Boa geus ti tatadi Ema ngajantengna téh. Pannona témbong semu carindul. Cimatana baé gugurilapan katojo ku cahaya lampu ti tebéh buruan.
Sajongjongan mah anteng baé neuteup ka kuring.
“Pangnyandakeun paying di pengker kanggo Apa…,” tuluyna téh semu dareuda.
Basa diteuteup deui, Ema lir nu teu wasa ngabedahkeun deui cimatana. Geus kitu mah, ngan segruk waé Ema muru korsi di rohangan tengah tuluy nyaluuh bari nginghak.
Harita pisan deuih adi kuring ceurikna bedah sapisan. Girimis mah duka iraha raatna.


text:
Intro : C G F C-G-C Suling : C F C G C C C Mesat ngapung luhur jauh di awang-awang C F Meberkeun jang-jangna bangun taya karingrang C F Kukuna ranggoas reujeung pamatukna ngeluk C G C Ngapak mega bari heberna tarik nyuruwuk C Saha anu bisa nyusul kana tandangna C F gandang jeung pertentang taya bandingan nana C F Dipikagimir dipikaserab ku sasama C G C Taya karempan kasieun leber wawanena Chorus : F Manuk dadali manuk panggagah na C Perlambang sakti Indonesia Jaya F Manuk dadali pangkakoncarana D G C Resep ngahiji.. rukun sakabehna C Hirup sauyunan tara pahiri-hiri C F Silih pikanyaah teu inggis bela pati C F Manuk dadali ngandung siloka sinatria C G C Keur sukamna bangsa di Nagara Indonesia Int. : C G C C G C C C F C G C C ==> Ulangi dari awal (1x)
Home » Mae Nurhayati » Mae Nurhayati - Manuk Dadali (Lagu Sunda)
Chord IndonesiaDotCom Update at : 7:41 PM Artist : Mae Nurhayati Edit


text:
Lima treuk Satuan Dalmas ti Polréstabes Bandung dikeprik nuju ka hiji titik TKP. Teu katinggaleun dua treuk ti Satuan Brimob Polda Jawa Barat gé nga-back up tukangeunana. Samalah mah Kapolda jeung Pangdam geus sapuk basa aranjeunna “saling koordinasi” ngaliwatan telepon kurang leuwih sajam kaliwat,yén pihak Kodam nga-BKO-keun sapeleton Kesatuan Kostrad, nu rikat “merapat” ka titik TKP nu sarua.
Sora siréné patinghariung matak barirat supir angkot jeung nu balantik kakilimaan. Jalma-jalma paciweuh lalumpatan teu puguh nu dituju. Sakabéh padumuk dayeuh Bandung kacida galeumpeurna, saroak, reuwas éstu tan wates wangenna mireungeuh kajadian nu teu disangka jeung teu dinyana. Sora patingjarerit patingjéréwét ti kaom awéwé awor jeung sora klakson patalimarga, siréné mobil pulisi, jeung mangrupaning sosoraan séjénna. Teu tinggaleun para wartawan, fotografer, jeung kaméramén ti sajumlahing média citak jeung éléktronik patingberetek, paheula-heula hayang ngaliput éta kajadian.
Na aya naon cenah? Aya maung ngamuk gajah meta kitu? Atawa, para aktivis mahasiswa démo masak di hareupeun Gedong Saté? Sugan para buruh pabrik keur demo nungtut naék gajih sapuluh lipet tikel? Jih, lain!Lain éta nu jadi marga lantaran pangna kota Bandung ngadadak jadi “chaos” téh.
Nu jadi cukang lantaranana mah éta pédah nomer telepon darurat di Bagian Yanmas di kantor pulisi patingkirining méh samenit sakali. Warga kota Bandung nu galeumpeur kaliwat saking méh saur manuk lalaporan, yén maranéhna ningali di tengah kota aya jalma ngamuk nguwak-ngawik.
Aya dua atawa tilu mobil angkot nu dibelewerkeun, nepi ka aya nu nyangsang di luhur gedong hotél Savoy Homann. Nu hiji deui nyangkut dina tangkal kai gedé di taman balaikota Pemkot Bandung. Malah aya nu nangkod di hateup beus kota sagala. Nu teu kaharti mah éta béko ngalayang di awang-awang, laju ngagedebut di tengah lapang sépak bola Stadion Siliwangi. Jigana éta jelema nu keur ngamuk téh sempet lumpat ka kantor Dinas Bina Marga meureun. Geus komo deui patung badak bodas nu anjeucleu di taman balaikota mah. Meni ngan sakali nalapung, ngabelewer ka awang-awang, laju murag meni ngagedebut pas pisan di pakarangan Pendopo Gubernuran. Pokona mah Bandung kacow-balow téh lain bobohongan.
Kumaha cenah ketak aparat kaamanan nu tadi dikeprik ka TKP téh? Berekah teu walakaya! Éta jelema nu keur ngamuk téh rék ditéwak kacida girasna. Rék ditémbak, teu aya nu tégaeun. Untung ieu bancang pakéwuh téh teu mangkuk lila. Nya kitu lah ngan lumangsung kana tilu jam-an mah meureun. Alatanana banget kacida teu disangka jeung teu dinyanana. Aya awéwé tacan pati kolot, aya meureun umurna téh 30 taunan mah, gura-giru turun tina békjul bangun rurusuhan pisan, tuluy lumpat sakalumpat-lampét nyampeurkeun hiji budak leutik nu keur ngamuk ngoyag-ngoyag tihang billboard di sisi pertelon jalan.
“Ujang, atos Ujang, ulah amuk-amukan kitu. Sing hawatos ka urang kota,” cenah satengah gogorowokan nyampeurkeun hiji budak leutik umur tujuh taunan. “Yeuh, palay peremén mah ku Ema tos dipésérkeun. Atos, Jang, atos…. Yu urang uih,” pokna deui bari ngarawu éta budak nu keur ngadat, ngamuk nguwak-ngawik, sagala dipeclengkeun téh. Laju regeyeng wéh éta budak téh diais ku indungna rék diboncéngkeun kana békjulna nu diparkir rada jauh.
Memeh indit mulang, teu poho éta awéwé téh sasadu heula bari rada rawah-riwih ka para aparat kaamanan nu keur ranggéténg siaga sabedilna-sabedilna nu kabéhditujukeun ka éta budak.
“Hapunten, Bapa Pulisi. Hapunten, Bapa Tentara. Pun anak mah sok kitu petana pami nuju ngadat téh. Mugi ngama’lum. Hapunten tos ngagareuwahkeun ka sadayana,” pokna téh, teu sirikna bari acong-acongan nyembah.
Hadeuh! Horéng nu ngabalukarkeun kota Bandung jadi “chaos” téh si Ujang.Budak SD kelas 2, putrana Uwa Gatotkaca nu dumuk di Jalan Inhoftank. Nu jadi musababna mah teu pira. Ménta jajan peremén teu buru-buru ditedunan ku indungna!***
lumayan landong rieut kulan


text:
Kolesterol
Kolesterol nya éta bahan anu ngandung lemak (lipid) mangrupa bagian tina membran luar sél dina jero awak sato.[1] Kolesterol ogé bisa kapanggih dina distribusi getih manusa.[1] Dua sumber utama kolesterol dina getih asalna tina dahareun jeung produksi di jero ati. [1] Dina jero awak urang aya lemak anu ngawengku kolesterol jahat anu biasa disebut LDL (Low Density Lipoprotein) dimana lemak ieu téh cicingna dina pembuluh darah.[2] Sedengkeun kolesterol baik anu sok disebut HDL (High Density Lipoprotein) mangrupa lemak anu bisa liur dina kandungan LDL dina jero awak.[2] Kolesterol normal dina awak nya éta 160-200 mg, jadi numpukna kandungan LDL bisa disingkahan sangkan tetep dina ka ayaan normal.[2]
Cara Ngandalikeun Kolesterol[édit | édit sumber]
Sababara cara sangkan urang bisa ngendalikeun kolesterol :
- Diet, konsumsi dahareun anu rendah lemak jeung kolesterol.[2] Misalna ku cara ngokonsumsi susu anu lemak jeung ngurangan ngadahar daging.[2] Pilih dahareun anu kandungan lemak tak jenuh daripada kandungan lemak jenuh.[2] Minyak anu dipaké pikeun ngagoréng sacara tuluy-gumuluy bisa ningkatkeun kadar kolesterol, jadi alusna mah singkahan dahareun anu digoréng.[2]
- Konsumsi kadaharan anu miboga kandungan serat saperti gandum, beubeutian, sayur-sayuran jeung bungbuahan.[2] Jinis kadaharan ieu bisa nyerep kolesterol anu aya dina jero getih jeung ngaluarkeun tina awak.[2]
- Konsumsi antioksidan, kandungan antioksidan ayana dina bungbuahan saperti jeruk, strawbery, gedang, wortel, jeung waluh. MengkoNgadahar bawang bodas sacara taratur bisa nurunkeun kadar kolesterol.[2]
- Ingkahan alkohol jeung ngaroko.[2]
- Olahraga


text:
Badminton
Badminton nyaéta cabang olahraga kaulinan nu dimaénkeun maké rékét jeung kok nu ditepak sarta éta kok kudu ngaliwatan nét nu geus aya di tengah lapang.[1]
Sajarah Badminton[édit | édit sumber]
Badminton asalna mah tina kaulinan Tionghoa nyaéta Jianzi nu maké kok tanpa rékét.[2] Sanggeus kitu di Inggris nalika jaman pertengahan aya kaulinan nu disebut Battledores jeung Shuttlecocks.[2] Biasana mah barudak ngagunakeun tongkat (Battledores) sarta nyieun stratégi sangkan kok henteu antel kanu taneuh.[2] Hal ieu jadi kalangenan anyar dina taun 1854 nalika majalah Punch nyieun kartun nu témana Battledores.[2]
Masarakat Inggris mawa ieu kaulinan ka Jepang, China, jeung Siam (kiwari Thailand) nalika manéhna masih ngajajah Asia.[2] Olahraga badminton diciptakeun ku petugas Tentara Britania di Pune, India dina abad ka-19.[2] Manéhna nambahkeun nét dina éta olahraga.[2] Lantaran kota Pune kasohor minangka Poona, éta kaulinan téh dibéré ngaran Poona mangsa harita.[2] Sanggeus kitu, para tentara mawa deui éta kaulinan ka Inggris dina taun 1850-an, sarta dingaranan badminton lantaran éta olahraga dipintonkeun di Gedung Badminton (Badminton House) di Gloucestershire Inggris.[2] Kiwari Gloucestershire jadi puseurna International Badminton Federation (IBF).[3]
International Badminton Federation (IBF)[édit | édit sumber]
International Badminton Federation (IBF) lahir taun 1934 nu diluuhan ku 9 nagara anggota nyaéta Canada, Denmark, Inggris, Prancis, Irlandia, Belanda, New Zealand, Scotlandia jeung Wales.[3] Turnamén munggaran IBF nu kasohor nyaéta Thomas Cup (World men's téam championships) taun 1948.[3] ti saprak harita turnamén mekar pikeun tim putri kayaning Uber Cup, Sudirman Cup, World Junior jeung World Grand Prix Finals.[3] Kiwari loba turnamén badminton nu diayakeun di masing-masing nagara saperti: Indonesia Open, Malaysia Open, Singapore Open, All England, Japan Open, Swiss Open, Korea Open, Denmark Open, China Open jeung réa-réa deui.[3]


text:
Pencarian Terbaru (100)
Software efek gitar. Efek gitar terbaik. Software efek gitar terbaik. Aplikasi gitar. Efek gitar. Download efek gitar. Aplikasi efek gitar.
Overloud th1. Download software efek gitar. Effect gitar. Aplikasi stem gitar untuk pc. Cara menggunakan overloud th1. Software effect gitar. Cara membuat efek gitar.
Th1. Free download software efek gitar. Cara merakit efek gitar. Download overloud th1. Software efek gitar gratis. Effect gitar terbaik. Free download efek gitar.
Software gitar. Download software efek gitar gratis. Software gitar terbaik. Overloud th1 free download. Download th1. Overloud. Download aplikasi efek gitar.
Efek gitar di komputer. Efek gitar software. Merakit efek gitar. Cara menggunakan th1. Software efek gitar free download. Software gitar gratis. Efek gitar komputer.
Download software gitar efek. Software gitar efek. Efek gitar pc. Free download overloud th1. Cara memainkan efek gitar. Gitar terbagus. Download aplikasi stem gitar.
Aplikasi effect gitar. Tutorial overloud th1. Software gitar free. Download software efek gitar free. Effect guitar software free download. Software untuk stem gitar. Download efek gitar gratis.
Download efek gitar untuk komputer. Download aplikasi efek gitar di komputer. Software effect gitar free. Download efek gitar digital. Overloud th1 download. Aplikasi efek gitar for pc. Cara buat efek gitar.
Software musik terbaik. Download overloud. Aplikasi untuk gitar. Effect gitar software. Efek gitar terbagus. Download efek gitar overloud th1. Cara menggunakan efek gitar.
Cara bikin efek gitar. Gitar aplikasi. Free download software effect gitar. Membuat efek gitar. Aplikasi efek suara. Cara menggunakan software efek gitar. Download overloud th1 free.
Cara menggunakan software overloud th1. Free download aplikasi efek gitar. Aplikasi gitar untuk pc. Free download software efek gitar overloud th1. Software efek gitar overloud th1. Aplikasi efek gitar di komputer. Gitar efek software.
Download aplikasi efek gitar terbaru. Sofware efek gitar. Overloud guitar effect. Cara membuat effect gitar. Free download aplikasi gitar. Free download software gitar efek. Software efek.
Free download overloud. Th 1 overloud. Efek gitar terbaik di dunia. Free download software overloud th1. Software overloud. Gitar efek. Software efek guitar.
Download software overloud th1. Aplikasi effect guitar. Download effect gitar. Software efek gitar di komputer. Efect gitar. Membuat effect gitar. Efek guitar.
Free download effect guitar software. Free download effect guitar.


text:
Panda
Panda (Ailuropoda melanoleuca, Giant Panda) nyaéta hiji mamalia nu kiwari digolongkeun kana kulawarga biruang, Ursidae, nu asli ti Cina tengah.
panda hirup di wewengkon pagunungan, kawas Sichuan jeung Tibét. Panda dijadikeun lambang Yayasan Alam Liar Sadunya (World Wildlife Fund, WWF), hiji organisasi konservasi alam. Ti panengah abad ka-20, panda ogé jadi lambang nasional Cina, sarta dijadikeun koin emas Cina.
Najan sacara taksonomi digolongkeun karnivora, dahareunana mah sabenerna tutuwuhan, utamana awi. Panda ogé beuki endog jeung serangga pikeun sumber protéinna.
Pikeun sababaraha dekade klasifikasi taksonomi panda dipadungdengkeun sabab panda jeung dulur jauhna Panda Beureum mibanda ciri-ciri nu mirip biruang jeung careuh. Tapi, uji genetik nétélakeun yén panda mémang biruang sarta asup kana kulawarga Ursidae. Dulur pangdeukeutna nyaéta Spectacled Bear di Amérika Kidul. Tinggal hiji deui, sabab Panda Beureum masih dipadungdengkeun, naha asup kulawarga Ursidae atawa careuh, Procyonidae.
Panda kaasup spésiés nu kaancam punah alatan habitatna nu beuki heureut sarta laju kalahiran nu jarang, boh di habitat aslina atawa di panginguan. Di alam aya kira 1.600 sato.
Panda munggaran kawénéhan ku urang Kulon taun 1869 ku misionaris Prancis Armand David. Panda dipikaresep ku masarakat umum sabab watekna nu lucu, katambah ku kadaharanana nu mangrupa awi.
Ngaran[édit | édit sumber]
Ngaran 'panda' sakumaha ngaran umum kiwari asalna tina Panda Beureum, nu mangrupa dulur jauhna di Éropa nu sarua dahar awi. Saméméh kapanggih patalina jeung Panda Beureum taun 1901, Giant Panda disebut Mottled Bear (Ailuropus melanoleucus) atawa Parti-coloured Bear.
Ngaran Cina pikeun Panda nyaéta Cina Basajan: 熊猫; Cina Tradisional: 熊貓 pinyin: Xióngmāo, nu ogé bisa dibalikkeun jadi Cina Basajan: 猫熊; Cina Tradisional: 貓熊 pinyin: Māoxióng, nu hartina "ucing-biruang" atawa "biruang-ucing".
Tumbu kebon sato[édit | édit sumber]
- National Zoo
- Zoo Atlanta
- San Diego Zoo
- Memphis Zoo
- Tiergarten Schönbrunn (Wina)
- Zoologischer Garten Berlin